tripathysagar/odia_wiki huggingface dataset:
କେ. ସରସ୍ୱତୀ ଆମ୍ମା  (୧୪ ଏପ୍ରିଲ ୧୯୧୯ - ୨୬ ଡିସେମ୍ବର ୧୯୭୫) ଜଣେ ମାଲାୟାଲମ ନାରୀବାଦୀ ଲେଖିକା ଥିଲେ  । ତାଙ୍କର କ୍ଷୁଦ୍ରଗଳ୍ପ ଅନେକ ଆମେରିକୀୟ ଗ୍ରନ୍ଥରେ ଅନୁବାଦ ହୋଇସାରିଛି । ପ୍ରାରମ୍ଭ ଜୀବନ କେ ସରସ୍ୱତୀ ଆମ୍ମା ୪ ଏପ୍ରିଲ ୧୯୧୯ ମସିହାରେ କେରଳର ତ୍ରିଭାନ୍ଦ୍ରମ ସହର ନିକଟସ୍ଥ କୁନ୍ନୁମ୍ପୁଜା ନାମକ ଏକ ଗାଁରେ ଜନ୍ମଗ୍ରହଣ କରିଥିଲେ । ସେ ତାଙ୍କ ପିତା ପୃଥମାନଭପିଲ୍ଲା ଏବଂ ମାତା କାର୍ତ୍ତିୟାନୀ ଆମ୍ମାଙ୍କର ତୃତୀୟ ଏବଂ ସାନ ଝିଅ ଥିଲେ । ୧୯୩୬ ମସିହାରେ, ସେ ପ୍ରଥମ ପଦବୀରେ ଇଂରାଜୀ ବିଦ୍ୟାଳୟ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ଦୁଇ ବର୍ଷ ପରେ, ସେ ତାଙ୍କର ପ୍ରଥମ କ୍ଷୁଦ୍ରଗଳ୍ପ ସଂଗ୍ରହ ପ୍ରକାଶ କରିଥିଲେ । ଅବଶ୍ୟ, ଏହି ସମୟ ପର୍ଯ୍ୟନ୍ତ, ତାଙ୍କ ପରିବାର ସହିତ ଥିବା ତିକ୍ତ ସମ୍ପର୍କ ତାଙ୍କୁ ଭାବପ୍ରବଣ କରି ଥକେଇ ଦେଇଥିଲା । ଏହା ପରବର୍ତ୍ତୀ ସମୟରେ, ତାଙ୍କ ଅଧ୍ୟୟନକୁ ପ୍ରଭାବିତ କରିଥିଲା । ପରେ ସେ ୧୯୪୦ ମସିହାରେ ତ୍ରିଭାନ୍ଦ୍ରମ ସରକାରୀ କଳା ମହାବିଦ୍ୟାଳୟରେ ଯୋଗ ଦେଇଥିଲେ। । ଭାରତର ପୂର୍ବତନ ରାଷ୍ଟ୍ରପତି କେ.ଆର. ନାରାୟଣନ ତଥା ମାଲାୟାଲମରେ ରୋମାଣ୍ଟିକ କବି ଚାଙ୍ଗାମୁଜା କୃଷ୍ଣ ପିଲ୍ଲାଇ ତାଙ୍କ କଲେଜ ସାଥୀ ଥିଲେ। । ସେ ୧୯୪୫ ମସିହାରେ ଟ୍ରାଭାନକୋରର ସ୍ଥାନୀୟ ପାଣ୍ଠି ଅଡିଟ୍ ବିଭାଗରେ ଏକ ସରକାରୀ କାର୍ଯ୍ୟ ଗ୍ରହଣ କରିଥିଲେ। । ସେ ଏହି ଚାକିରିରେ ଥିବାବେଳେ କ୍ଷୁଦ୍ର କାହାଣୀ  ପନ୍ନୁମ୍କୁଦମ୍  ଲେଖିଥିଲେ । ସାହିତ୍ୟିକ ବୃତ୍ତି କେ. ସରସ୍ୱତୀ ଆମ୍ମାଙ୍କର ପ୍ରଥମ କ୍ଷୁଦ୍ରଗଳ୍ପ ୧୯୩୮ ମସିହାରେ ପ୍ରକାଶିତ ହୋଇଥିଲା, ତା ପରେ ୧୨ଟି କ୍ଷୁଦ୍ରଗଳ୍ପର ଗ୍ରନ୍ଥଖଣ୍ଡ, ଏକ ଉପନ୍ୟାସ ଏବଂ ଏକ ନାଟକ ପ୍ରକାଶିତ ହୋଇଥିଲା । ପରେ ୧୯୫୮ ମସିହାରେ, ପୁରଷାନମରିଲଥା ଲୋକମ୍ ନାମକ ଏକ ପ୍ରବନ୍ଧ ପୁସ୍ତକ ପ୍ରକାଶ ପାଇଥିଲା । ତାଙ୍କ ସମୟରେ ତାଙ୍କୁ  "ପୁରୁଷ ଘୃଣାକାରୀ"  ବୋଲି କୁହାଯାଉଥିଲା, କିନ୍ତୁ ପରେ ନାରୀବାଦୀ ପଣ୍ଡିତମାନେ ତାଙ୍କର ପ୍ରଶଂସା କଲେ । ସରସ୍ୱତୀ ଆମ୍ମାଙ୍କ କାର୍ଯ୍ୟଗୁଡ଼ିକ ଅଧିକାଂଶ ସମୟରେ ସାମାଜିକ-ରାଜନୈତିକ ବ୍ୟଙ୍ଗ ଥିଲା । ତାଙ୍କର କାର୍ଯ୍ୟଗୁଡ଼ିକ ପୁରୁଷ ଏବଂ ମହିଳାଙ୍କ ଜଟିଳ ସମ୍ପର୍କକୁ ଅନୁସନ୍ଧାନ କରିଥିଲା । ସେ ମହିଳା ଉପାସନାକୁ ମଧ୍ୟ ତୀବ୍ର ସମାଲୋଚନା କରିଥିଲେ। । ସେ ଲେଖିଛନ୍ତି,  ସ୍ତ୍ରୀ ନିଜ ସ୍ୱାମୀକୁ ଜଣେ ବ୍ୟକ୍ତି ଭାବରେ ଉପାସନା କରେ ନାହିଁ କିନ୍ତୁ ଏକ ଆଦର୍ଶ ଭାବରେ; ସ୍ୱାମୀ ପ୍ରତି ମହିଳାଙ୍କ ଭକ୍ତିର ଆଧାର ହେଉଛି ସେହି ପୁରୁଷ ପ୍ରତି ଥିବା ପ୍ରେମ ନୁହେଁ ବରଂ ନିଜର ଆତ୍ମ-ଗୁରୁତ୍ୱ ବଢାଇବାକୁ ଚେଷ୍ଟା।   ସରସ୍ୱତୀ ଆମ୍ମାଙ୍କ କାଳ୍ପନିକର ଏକ ଚୟନ, ଏହାର କିଛି ଇଂରାଜୀରେ ଅନୁବାଦିତ, ଏକ ଭୁଲିଯାଇଥିବା ନାରୀବାଦୀଙ୍କ କାହାଣୀ ନାମରେ ପ୍ରକାଶିତ ହୋଇଥିଲା । ପ୍ରାରମ୍ଭରେ ଜାନସି ଜେମ୍ସ କୁହନ୍ତି,  "କାହାଣୀରେ ସେ ପୁରୁଷ ଏବଂ ପ୍ରେମ ବିଷୟରେ ମହିଳାଙ୍କ ଭ୍ରମକୁ ଭାଙ୍ଗି ଦେଇଥିଲେ ଏବଂ ପିତୃପୁରୁଷ ତଥା ପରମ୍ପରାକୁ କଟୁ ଆକ୍ରମଣ କରି ତାଙ୍କୁ ଜଣେ ନାରୀବାଦୀ ଭାବରେ ସମ୍ମାନିତ କରିଥିଲେ।" । ଜୀବନ ଏବଂ ମୃତ୍ୟୁ ତାଙ୍କ ପୁତୁରା ଚାକିରି ପାଇ ସେଠାରୁ ଚାଲିଯିବା ପରେ ସରସ୍ୱତୀ ଆମ୍ମା ସାଧାରଣ ଜୀବନରୁ ଦୂରେଇ ଯାଇଥିଲେ। । ୧୯୬୧ ମସିହାରେ ତାଙ୍କ ପୁତୁରା ମୃତ୍ୟୁ ବରଣ କଲେ, ଯାହା ସରସ୍ୱତୀ ଆମ୍ମାଙ୍କୁ ଧ୍ୱଂସ ଆଡକୁ ଠେଲି ଦେଇଥିଲା । ପରବର୍ତ୍ତୀ ବର୍ଷଗୁଡିକରେ, ୧୯୬୩ ମସିହାରେ ତାଙ୍କ ମାଙ୍କର ମୃତ୍ୟୁ ପରେପରେ ୧୯୬୭ ମସିହାରେ ଭଉଣୀର ଆତ୍ମହତ୍ୟା କରିଥିଲେ । ପରେ ୧୯୭୫ ମସିହାରେ, କେ. ସରସ୍ୱତୀ ଆମ୍ମା ନିଜ ବାସ ଭବନରେ ମୃତ୍ୟୁବରଣ କରିଥିଲେ । କାର୍ଯ୍ୟ ଉପନ୍ୟାସ ପ୍ରେମଭଜନମ୍  (ଡାର୍ଲିଂ) - -୧୯୪୪ ଦେବଦୁଥ  (ଇଶ୍ବରଙ୍କ ଦୂତ) -୧୯୪୫ କ୍ଷୁଦ୍ରଗଳ୍ପ ପୋନୁମୁକୁଦମ୍  (ସୁନା ପାତ୍ର) - - ୧୯୪୬  ସ୍ତ୍ରୀ ଜନ୍ମମ୍  (ଜଣେ ମହିଳା ଭାବରେ ଜନ୍ମ) - ୧୯୪୬ କୀଜୀଭାନକରୀ  (ଅଧୀନ ମହିଳା) - ୧୯୪୯ କଲାମାଣ୍ଡିରାମ  (କଳା ମନ୍ଦିର) - ୧୯୪୯ ପେନ୍ବୁଦ୍ଧୀ  (ମହିଳାଙ୍କ ବୁଦ୍ଧି) - ୧୯୫୧ କାନାଥା ମାଥିଲ୍  (ମୋଟା କାନ୍ଥ) - ୧୯୫୩ ପ୍ରେମା ପ୍ୟାରିଶାନମ୍  (ପ୍ରେମର ପରୀକ୍ଷଣ) - ୧୯୫୫ ଚୁଭାନ୍ନା ପୁକ୍କାଲ୍  (ନାଲି ଫୁଲ) - ୧୯୫୫ ଚୋଲାମାରଙ୍ଗାଲ  (ଛାଇ ଗଛ) - ୧୯୫୮ ପ୍ରବନ୍ଧର ସଂଗ୍ରହ ପୁରଷ୍ଣମାରିଲ୍ଲା ଲୋକମ୍  (ପୁରୁଷ ବିନା ଏକ ବିଶ୍ୱ) - ୧୯୫୮ ପରବର୍ତ୍ତୀ ସମୟରେ ପ୍ରକାଶିତ ଏକ ଭୁଲିଯାଇଥିବା ନାରୀବାଦୀଙ୍କ କାହାଣୀ  ।
ପୁଅ ମୋର ଜଗତ ଜିତା, ୨୦୦୨ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସନ‌କ ଦେବତା ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଦିଲ୍ଲୀପ ଚୌଧୁରୀ ଓ ଶୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଭିନେତା ସିଦ୍ଧାନ୍ତ ମହାପାତ୍ର ଏହି କଥାଚିତ୍ରଟିରେ ଜଣେ କାର୍ଯ୍ୟକାରୀ ପ୍ରଯୋଜକ ଭାବରେ କାର୍ଯ୍ୟ କରିଥିଲେ । ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ, ବିଜୟ ମହାନ୍ତି, ରାଇମୋହନ ପରିଡ଼ା, ମୀନକେତନ, ଅପରାଜିତା ମହାନ୍ତି, ଅଶ୍ରୁମୋଚନ ମହାନ୍ତି, ହର ପଟ୍ଟନାୟକ, ପୁଷ୍ପା ପଣ୍ଡା, ଉତ୍ତମ ମହାନ୍ତି, ଜୟୀରାମ ସାମଲ, ବ୍ରଜ ସିଂହ, ସରୋଜ ଦାସ, ଦିଲ୍ଲୀପ ସାଧଙ୍ଗୀ, ଶୁଭେନ୍ଦୁ, ଜଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ବିଜୟ ମହାନ୍ତି ରାଇମୋହନ ପରିଡ଼ା ମୀନକେତନ ଅପରାଜିତା ମହାନ୍ତି ଅଶ୍ରୁମୋଚନ ମହାନ୍ତି ହର ପଟ୍ଟନାୟକ ପୁଷ୍ପା ପଣ୍ଡା ଉତ୍ତମ ମହାନ୍ତି ଜୟୀରାମ ସାମଲ ବ୍ରଜ ସିଂହ ସରୋଜ ଦାସ ଦିଲ୍ଲୀପ ସାଧଙ୍ଗୀ ଶୁଭେନ୍ଦୁ ଜଲି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ନିଜାମ ଆଦି ଗୀତକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଚାମୁଣ୍ଡା  (ଇଂରାଜୀ ଭାଷାରେ ),   :        , :   ଅନ୍ୟାନ୍ୟ ନାମ ଚାମୁଣ୍ଡେଶ୍ୱରୀ, ଚର୍ଚ୍ଚିକା ଓ ରକ୍ତ କାଳୀ  ଚଣ୍ଡୀ ଓ ହିନ୍ଦୁ ଠାକୁରାଣୀ ମା ଦୁର୍ଗାଙ୍କର ଏକ ଭୟାନ‌କ ରୂପ ଯାହା ଓ ୭ ମାତୃକା ବା ମାତାଙ୍କ ମଧ୍ୟରୁ ମଧ୍ୟ ସେ ଜଣେ । ସେ ମଧ୍ୟ ୬୪  (ବା ୮୧) ମୁଖ୍ୟ ଯୋଗିନୀମାନଙ୍କ ମଧ୍ୟରୁ ଜଣେ, ଯେଉଁମାନେ ମା ଦୁର୍ଗାଙ୍କର ପରିଚାରିକା  । ଚଣ୍ଡ   ଓ ମୁଣ୍ଡ   ନାମକ ଦୁଇ ଅସୁରଙ୍କୁ ମାରିଥିବାରୁ ତାଙ୍କର ନାମ ଚାମୁଣ୍ଡା ଠାକୁରାଣୀ ହୋଇଥିଲା । କାଳୀ, ଦୁର୍ଗା ଓ ପାର୍ବତୀଙ୍କର ମଧ୍ୟ ସେ ଅନ୍ୟ ଏକ ରୂପ । ପୁରାକାଳରେ ଚାମୁଣ୍ଡାଙ୍କ ପୂଜାରେ ବଳି ଦିଆଯା‌ଉଥିବା ସ‌ହିତ ମଦ ମଧ୍ୟ ଦିଆଯାଉଥିଲା । ବେଳେବେଳ ମଣିଷ ବଳି ମଧ୍ୟ ଦିଆଯାଉଥିଲା । ପୂର୍ବରୁ ଚାମୁଣ୍ଡା ଜଣେ ଆଦିବାସୀ ଠାକୁରାଣୀ ଭାବରେ ପୂଜା ପାଉଥିଲେ କିନ୍ତୁ ଶୈବ ଓ ବୈଷ୍ଣବ ଧର୍ମ ପ୍ରଭାବରେ ସେହି ପ୍ରଥା ବନ୍ଦ ହୋଇଗଲା । ଉତ୍ପତ୍ତି ରାମକୃଷ୍ଣ ଗୋପାଲ ଭଣ୍ଡାରକର   କ‌ହିବା ଅନୁସାରେ ଆଦିବାସୀ ସମ୍ପ୍ରଦାୟଙ୍କର ଠାକୁରାଣୀ ଥିଲେ ଚାମୁଣ୍ଡା । ତାଙ୍କୁ  'ମଧ୍ୟ ଭାରତ' ର ବିନ୍ଧ୍ୟ ପର୍ବତରେ ବାସ କରୁଥିବା ଆଦିବାସୀମାନେ ପୂଜା କରୁଥିଲେ । ଔପଚାରିକ ଭାବରେ ଚାମୁଣ୍ଡାଙ୍କୁ ପଶୁ ବା ମଣିଷ ବଳି ସ‌ହିତ ମଦ ଅର୍ପଣ କରାଯାଉଥିଲା । ହିନ୍ଦୁ ସମିଶ୍ରଣ ପରେ ମଧ୍ୟ ଚାମୁଣ୍ଡାଙ୍କର ତାନ୍ତ୍ରିକ ପୂଜାରେ ବଳି ଦିଆଯାଉଥିଲା । ବୈଦିକ ରୀତିର ରୁଦ୍ର ବା ଆଧୁନିକ ଯୁଗର ଶିବଙ୍କ ସ‌ହିତ ସ‌ହାବସ୍ଥାନ ଯୋଗୁ ଠାକୁରାଣୀଙ୍କର ଭୟାନ‌କ ରୂପ ଓ ଗୁଣ ହୋଇଥିବା ଭଣ୍ଡାରକରଙ୍କର ମତ; ଅଗ୍ନି ଦେବଙ୍କ ସ‌ହିତ ମଧ୍ୟ ସମ୍ପର୍କ ଥିବା କୁହାଯାଏ । ଏହି ତ‌ତ୍ତ୍ୱକୁ ୱାଙ୍ଗ ମଧ୍ୟ ସମର୍ଥନ କରନ୍ତି । ଚାମୁଣ୍ଡା, ଚାମୁଣ୍ଡି, ଚାମୁଣ୍ଡେଶ୍ୱରୀ, ଚର୍ଚ୍ଚିକା ଓ ରକ୍ତକାଳୀ ସ‌ହିତ ତାଙ୍କର ଅନେକ ନାମ ଅଛି ଯଥା:- ରୁଧିର କାଳୀ, ଚଣ୍ଡ କାଳୀ, ରୁଧିର, ରୁଧିର ମାଳା ଦେବୀ, ରୁଧିରାମ୍ମା, ରୁଧିରେଶ୍ୱରୀ, ରକ୍ତ ଚାମୁଣ୍ଡୀ, ବୀର କାଳୀ, ପୋରକଲି, ଘାଲୁରିକା, ଉରଗା ଚଣ୍ଡୀ, କଲାରି ଦେବୀ ଓ ଅତି ଭୟ କାଳୀ ଯାହାଙ୍କୁ ଭାରତ ଓ ନେପାଳର ବିଭିନ୍ନ ସ୍ଥାନରେ ଭିନ୍ନ ଭିନ୍ନ ନାମରେ ପୂଜା କରାଯାଏ । ଯୁଦ୍ଧ ଦେବୀ ଓ କଲରିପୟାଟ୍ଟୁ   ଯୁଦ୍ଧ ବିଦ୍ୟାର ଦେବୀ ଭାବରେ ସେ ପୂଜିତ ହୁଅନ୍ତି । ପ୍ରତିମା-ବିଦ୍ୟା ଚାମୁଣ୍ଡା ପ୍ରତିମୁର୍ତ୍ତିର ରଙ୍ଗ କଳା ବା ନାଲି ଥାଏ ଓ ବେକରେ ମୁଣ୍ଡ ବା ଖପୁରୀ ମାଳା ପଡ଼ିଥାଏ । ତାଙ୍କର ୪,୮,୧୦ ବା ବାରଟି ହାତ ଥାଇପାରେ, ହାତରେ ଡମ୍ବରୁ, ତ୍ରିଶୁଳ, ବଜ୍ର, ଖଣ୍ଡା, କଟାମୁଣ୍ଡ, ଖପୁରୀ ଗଦା  , ସାପ, ରକ୍ତଭରା ଖପୁରୀ ବା ପାନୀୟ ପାତ୍ର ଥାଏ । ପୁରୁଷ ଲୋକର ଶବ ଉପରେ ସେ ଠିଆ ହୋଇଥାଆନ୍ତି ଯାହାକୁ ପ୍ରେତାସନ କୁହାଯାଏ । ଖପୁରୀ, ହାଡ଼ ଓ ସାପ ଇତ୍ୟାଦି ତାଙ୍କର ଅଳଙ୍କାର ରୂପ ନେଇଥାଏ । ସେ ଗୋଟିଏ ଜଜ୍ଞୋପବିତ ଧାରଣ କରିଥାଆନ୍ତି । ତାଙ୍କ ମୁଣ୍ଡର ବାଳ ଜଟା ଆକାରରେ ଥାଏ ଯାହାକୁ ସେ ସାପ ବା ଖପୁରୀ ସାହାଯ୍ୟରେ ଅଳଙ୍କାର ଭାବରେ ବାନ୍ଧିଥାଆନ୍ତି । ତାଙ୍କ ମଥାରେ ଅସମ୍ପୁର୍ଣ୍ଣ ଜ‌ହ୍ନ ଦେଖିବାକୁ ମିଳେ । ତାଙ୍କର ଆଖିରୁ ନିଆଁ ହୁଳା ବାହାରିବା ଭଳି ଦେଖାଯାଏ । ଦୁଷ୍ଟ ଶକ୍ତି ସବୁ ତାଙ୍କ ସାଥିରେ ରହନ୍ତି । ତାଙ୍କ ଚାରିପାଖରେ କଙ୍କାଳ ବା ଭୂତ ଓ ବିଲୁଆ ଥାଆନ୍ତି ଯେଉଁମାନେ ତାଙ୍କ ବସିବା ବା ଠିଆ ହୋଇଥିବା ସ୍ଥାନ ତଳେ ଥିବା ମଣିଷ ଶବର ମାଂସ ଝୁଣି ଖାଆନ୍ତି । ବିଲୁଆ ଓ ତାଙ୍କର ସାଥିମାନେ ଖପୁରୀ-ପାତ୍ରରେ ଥିବା ରକ୍ତ ବା କଟା ମୁଣ୍ଡରୁ ବୋହିଯାଉଥିବା ରକ୍ତ ପାନ କରୁଥାଆନ୍ତି । ପ୍ରତିକାତ୍ମକ ଭାବରେ ଏହା ଦର୍ଶାଏ ଯେ ପରାଜିତ ଶତୃର ରକ୍ତ ଚାମୁଣ୍ଡା ପାନ କରନ୍ତି । ସମସ୍ତ ମାତୃକାଙ୍କର ବିଶେଷତଃ ଚାମୁଣ୍ଡାଙ୍କର ରକ୍ତ ପାନ କରିବାଟା ଏକ ପ୍ରତୀକ ଭାବରେ ଗ୍ରହଣ କରାଯାଇଥାଏ । ବେଳେ ବେଳେ ସେ ପେଚା ବାହନ ଉପରେ ବସିଥାଆନ୍ତି । ତାଙ୍କର ପତାକାରେ ଏକ ଚିଲ ଚିହ୍ନ ଥାଏ ।
ଡୋଲୁଟେଗ୍ରଭିର/ଲାନିଭୁଡିନ/ଟେନୋଫୋଭିର  ( / 3 / ) ହେଉଛି ଏକ ସ୍ଥିର ମାତ୍ରାର ମିଶ୍ରିତ ଔଷଧ ଯାହା ଏଚ୍.ଆଇ.ଭି. ରୋଗର ଚିକିତ୍ସାରେ ଦିଆଯାଏ  । ଏହା ଡୋଲୁଟେଗ୍ରାଭିର, ଲାମିଭୁଡିନ ଏବଂ ଟେନୋଫୋଭିର ଡିସପ୍ରୋକ୍ସିଲର ଏକ ମିଶ୍ରଣ  ୨୦୧୯ରେ ବିଶ୍ୱ ସ୍ୱାସ୍ଥ୍ୟ ସଂଗଠନ  ଦ୍ୱାରା ଏହି ଔଷଧ ବୟସ୍କମାନଙ୍କ ପାଇଁ ପ୍ରଥମ ଧାଡ଼ିର ଚିକିତ୍ସା ଭାବରେ ତାଲିକାଭୁକ୍ତ ହୋଇଛି, ଏହାର ବିକଳ୍ପ ଭାବରେ ଟେନୋଫୋଭିର / ଲାମିଭୁଡାଇନ୍ / ଇଫାଭିରେଞ୍ଜ ଉପଲବ୍ଧ  ଏହା ପାଟିରେ ଦିଆଯାଏ  ପାର୍ଶ୍ୱ ପ୍ରତିକ୍ରିୟାରେ ଶୋଇବାରେ ଅସୁବିଧା, ଓଜନ ବୃଦ୍ଧି, ଏବଂ ରାସ ହୋଇପାରେ  ଗର୍ଭାବସ୍ଥାରେ ବ୍ୟବହାର କଲେ ଶିଶୁର ନିଉରାଲ ନଳୀ ତୃଟିର ୦.୨% ବୃଦ୍ଧି ହେବାର ଆଶଙ୍କା ଥିଲେ ମଧ୍ୟ ଏହାର ବ୍ୟବହାରକୁ ଏଡ଼ାଇ ଦିଆଯାଇ ନଥାଏ  ପ୍ରଥମ ତ୍ରୈମାସିକ ଗର୍ଭ ପରେ ଏହାକୁ ବ୍ୟବହାର କରିବାକୁ ସୁପାରିଶ କରାଯାଏ  ବୃକ୍‌କ ସମସ୍ୟାରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଏହି ମିଶ୍ରଣ ହେଉଛି ଏକ ପ୍ରକାର ଆଣ୍ଟିରେଟ୍ରୋଭାଇରାଲ ଥେରାପି  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । କେତେକ ଦେଶରେ ଏହା ଜେନେରିକ ଔଷଧ ଭାବରେ ଉପଲବ୍ଧ  ବିକାଶଶୀଳ ଦେଶରେ ଏହାର ମୂଲ୍ୟ ପ୍ରାୟ ୭୫ ଆମେରିକୀୟ ଡଲାର  ୨୦୧୯ ସୁଦ୍ଧା ଏହା ଯୁକ୍ତରାଷ୍ଟ୍ରରେ ଏହା ସାମୟିକ ଭାବରେ ଅନୁମୋଦିତ ହୋଇଛି ଓ ଡୋଲୁଟେଗ୍ରାଭିର  (ଟିଭିକେ), ଟେନୋଫୋଭିର ଡିସପ୍ରୋକ୍ସିଲ  (ଭାଇରାଡ) ଉପରେ ଆମେରିକାର ପେଟେଣ୍ଟଗୁଡିକର ସମାପ୍ତି ପରେ ଅନୁମୋଦନ ପାଇଁ ସମ୍ପୂର୍ଣ୍ଣ ବିଚାରାଧୀନ ଅଛି  ଯୁକ୍ତରାଷ୍ଟ୍ରରେ ୨୦୧୯ସୁଦ୍ଧା ଚିକିତ୍ସାର ଏକ କୋର୍ଷର ମୂଲ୍ୟ ପ୍ରାୟ ୨୭,୬୦୦ ଡଲାର ଅଟେ। ଯୁକ୍ତରାଜ୍ୟରେ ଏହି ପରିମାଣ ୨୦୧୮ସୁଦ୍ଧା ୨୬,୦୦୦ ପାଉଣ୍ଡ ଖର୍ଚ୍ଚ କରିଥାଏ
ନୟନ ରାମଲାଲ ମୋଙ୍ଗିଆ  ( ଜନ୍ମ ୧୯ ଡିସେମ୍ବର ୧୯୬୯ , ବରୋଦା ) ଜଣେ ପୂର୍ବତନ ଭାରତୀୟ ୱିକେତକିପର ବେତସମେନ  । ଖେଳ ଜୀବନୀ ୧୯୯୦ ଇଂଲଣ୍ଡ ଗସ୍ତରେ ସେ ଭଲ ୱିକେଟ କିପିଙ୍ଗ ଯୋଗୁ ଇଂଲଣ୍ଡ ଅଧିନାଯକଙ୍କ ଦୃଷ୍ଟି ଆକର୍ଷଣ କରିଥିଲେ । ତେବେ ଦଳରେ ପ୍ରଥମ ପସନ୍ଦ ବିକେତକିପର ଭାବେ କିରଣ ମୋରେ ଥିବା ହେତୁ ବହୁ ଦିନ ପରେ ଖେଳିବାର ସୁଯୋଗ ପାଇଲେ । ଟେଷ୍ଟରେ ମୋଙ୍ଗିଆ ଖେଳିଥିବା ମେଚମାନଙ୍କରେ ସର୍ବାଧିକ ୧୫୨ ରନ କରିଥିଲେ ଅଷ୍ଟ୍ରେଲିଆ ସହ ୧୦୯୫/୯୭ ମେଚରେ ଦିଲ୍ଲୀଠାରେ । ତାହା ପରେ ସେ ବିବାଦୀୟ ପରିସ୍ଥିତିରେ ପଡି ଦଳରୁ ବହିସ୍କୃତ ହେଇଥିଲେ । ୨୦୦୪ରେ ସେ ପ୍ରଥମ ଶ୍ରେଣୀ କ୍ରିକେଟରୁ ମଧ୍ୟ ଅବସର ନେଇ କୋଚିଙ୍ଗରେ ଧ୍ୟାନ ଦେଲେ । ବରୋଦା ପାଇଁ ୧୮୩ଟି ମେଚ ଖେଳି ମୋଙ୍ଗିଆ ୩୫୩ଟି କେଚ ସହ ୪୪ଟି ସ୍ତମପିଙ୍ଗ କରିଥିଲେ । ଏହା ସହ ୭୦୦୦ରୁ ଉର୍ଦ୍ଧ ରନ କରିଥିଲେ । ମୋଙ୍ଗିଆ ଭାରତ ପାଇଁ ୪୪ଟି ଟେଷ୍ଟ ଖେଳିଥିଲେ । ମାର୍ଚ ୨୦୦୧ରେ ଅଷ୍ଟ୍ରେଲିଆ ସହ କଲିକତା ଟେଷ୍ଟରେ ଭରତର ବିଜଯରେ ତାଙ୍କର ମହତ୍ୱ ପୂର୍ଣ ଅବଦାନ ଥିଲା .। କୋଚିଙ୍ଗ ଅଧ୍ୟାୟ ୨୦୦୪ରେ ନୟନ ମୋଙ୍ଗିଆ ଥାଇଲ୍ଯାନ୍ଡ ଜାତୀୟ କ୍ରିକେଟ ଦଳର କୋଚ ଭାବରେ କାର୍ଯ୍ୟ କରିଥିଲେ । ତେବେ ଟ୍ରଫିରେ ସେ ମାଲେସିଆ ଜାତୀୟ ଦଳର କୋଚ ହିସାବରେ କାର୍ଯ୍ୟ କଲେ ।ପୁଣି ସେ ଥାଇଲ୍ଯାନ୍ଡ ୧୯ ବର୍ଷରୁ ତଳ ଜାତୀୟ ଦଳର କୋଚ ମଧ୍ୟ ରହିଇଥିଲେ ।
ମହାଦେବ ଆୟାର ଗଣପତି  ୧୯୦୩ ୧୯୭୬  ଜଣେ ଇଞ୍ଜିନିୟର ଓ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ । ରାଉରକେଲା ଷ୍ଟିଲ ପ୍ଲାଣ୍ଟ, ମୂମ୍ବାଇର ଚର୍ଚ୍ଚଗେଟ ରେଳ ଷ୍ଟେସନ ଏବଂ ଚିତ୍ତରଞ୍ଜନ ରେଳ ଇଞ୍ଜିନ କାରଖାନା ଭଳି ଅନୁଷ୍ଠାନ ତାଙ୍କରି ନେତୃତ୍ୱରେ ତିଆରି ହୋଇପାରିଛି । ପଦ୍ମ ପୁରସ୍କାର ପ୍ରଚଳନର ପ୍ରଥମ ବର୍ଷରେ ହିଁ ଭାରତ ସରକାର ତାଙ୍କୁ ପଦ୍ମ ଭୂଷଣ ପୁରସ୍କାର ପ୍ରଦାନ କରିଥିଲେ । ୧୯୭୩-୭୪ ବର୍ଷରେ ସେ ଇନଷ୍ଟିଚିଉଟ ଅଫ୍ ଇଞ୍ଜିନିୟରସର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ ।
ଟିକେ ଖରା ଟିକେ ଛାଇ, ୨୦୧୭ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ କୁମାର ସରୋଜ ଏବଂ ପ୍ରଯୋଜନା କରିଥିଲେ ଅୟସ୍କାନ୍ତ ମହାନ୍ତି । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱ ସ୍ୱରୂପ । ଜତୀନ୍ଦ୍ର ପ୍ରଧାନ, ବିଶ୍ୱ ସ୍ୱରୂପ, ମାନସ ସାମଲ, ଦେବୀଦତ୍ତ ମହାନ୍ତି ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ । ବିଶ୍ୱ ସ୍ୱରୂପ, ହ୍ୟୁମାନ ସାଗର, ଯସସ୍ୱିନୀ ନାୟକ, ଅସୀତ ତ୍ରିପାଠୀ, ଅସୀମା ପଣ୍ଡା, ସୁଦୀପ ପ୍ରଭୁ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଦୀପକ କୁମାର, ନବାଗତା ପ୍ରିୟଙ୍କା ଏବଂ ଦେବାଶିଷ ପତି ପ୍ରମୁଖ ଏହି ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପକ ବାରିକ ପ୍ରିୟଙ୍କା ଦେବାଶିଷ ପତି ରକ୍‌ ପାତ୍ର ପ୍ରିନସ୍‌ ଆର୍ଯ୍ୟନ୍‌ ବାବୁ ପ୍ରଧାନ ଉମେଶ ଦାଶ ଜୁନିଅର ପପୁ ଲୀନା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱ ସ୍ୱରୂପ । ଜତୀନ୍ଦ୍ର ପ୍ରଧାନ, ବିଶ୍ୱ ସ୍ୱରୂପ, ମାନସ ସାମଲ, ଦେବୀଦତ୍ତ ମହାନ୍ତି ପ୍ରମୁଖ ଏହି ଚଳଚ୍ଚିତ୍ରର ଗୀତ ରଚନା କରିଥିଲେ ବେଳେ ବିଶ୍ୱ ସ୍ୱରୂପ, ହ୍ୟୁମାନ ସାଗର, ଯସସ୍ୱିନୀ ନାୟକ, ଅସୀତ ତ୍ରିପାଠୀ, ଅସୀମା ପଣ୍ଡା, ସୁଦୀପ ପ୍ରଭୁ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ବେଲାଣ୍ଟାମାବ ମାଫୋଡୋଟିନ, ବେପାର ନାମ ବ୍ଲେନ୍ରେମ୍, ଏକ ଔଷଧ ଯାହା ମଲ୍ଟିପ୍ଲ ମାୟେଲୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ କୌଣସି ଚିକିତ୍ସା ପ୍ରଭାବଶାଳୀ ହୁଏନି, ସେତେବେଳେ ଏହା ବ୍ୟବହୃତ ହୁଏ । ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେରାଟୋପାଥି, ଦୃଷ୍ଟି ଶକ୍ତି ସମସ୍ୟା, ଅଇ, ଜ୍ୱର, ଇନଫ୍ୟୁଜନ୍ ପ୍ରତିକ୍ରିୟା ଏବଂ ଥକ୍କା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ପ୍ଲାଲେଟ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ସାଇଟୋଟକ୍ସିକ୍ ଏଜେଣ୍ଟ ମୋନୋମେଥାଇଲ୍ ଆରିଷ୍ଟାଟିନ୍ ଏଫ୍   ସହିତ ଯୋଡି ହୋଇଥିବା ଏକ ମୋନୋକ୍ଲୋନାଲ ଆଣ୍ଟିବଡି । ମାଇଲୋମା କୋଷଗୁଡ଼ିକରେ ମିଳୁଥିବା ବି-ସେଲ୍ ପରିପକ୍ୱ ଆଣ୍ଟିଜେନ୍   ସହିତ ସ‌ହିତ ଏହି ଆଣ୍ଟିବଡି ଅନୁବନ୍ଧିତ ହୁଏ । ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ବେଲାଣ୍ଟାମାବ ୨୦୨୦ ମସିହାରେ ଅନୁମୋଦିତ ହୋଇଥିଲା । ଯୁକ୍ତରାଷ୍ଟରେ ଏକ ୧୦୦ ମିଗ୍ରା ଭାଏଲର ମୂଲ୍ୟ ୮୮୦୦ଡଲାର । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୫୭୦୦ ପାଉଣ୍ଡ ।
ଟ୍ରାଇଫାରୋଟିନ,  (ଇଂରାଜୀ ଭାଷାରେ ), ଆକ୍ଲିଫ୍ ଏହାର ବେପାର ନାମ, ହେଉଛି ବ୍ରଣ ପାଇଁ ବ୍ୟବହୃତ ଏକ ଔଷଧ  । ଏହା ଚର୍ମରେ ମଲମ ଭାବରେ ପ୍ରୟୋଗ କରାଯାଏ । ଚର୍ମର ଉତ୍ତେଜନାକୁ ରୋକିବାରେ ମଏଶ୍ଚରାଇଜର ବା ଓଦା କରିବା ସାମଗ୍ରୀ ମଧ୍ୟ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, ଉତ୍ତେଜନା ଏବଂ ସହଜ ଆତପଦାହ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ରେଟିନଏଡ୍; ବିଶେଷ ଭାବରେ ଏକ ଚତୁର୍ଥ ପିଢ଼ୀର ସିଲେକ୍ଟିଭ୍ ରେଟିନୋଇକ ଏସିଡ ରିସେପ୍ଟର ଗାମା  ଆଗୋନିଷ୍ଟ । ୨୦୧୯ ମସିହାରେ ଆମେରିକା, କାନାଡ଼ା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଇଫାରୋଟିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪୫ ଗ୍ରାମ ଔଷଧ ନଳୀର   ମୂଲ୍ୟ ପ୍ରାୟ ୫୭୫ ଡଲାର ଥିଲା ।
ଆଟ୍ରାକ୍ୟୁରିଅମ ବେସିଲେଟ  (ଇଂରାଜୀ ଭାଷାରେ ) ଏକ ଔଷଧ ଯାହା ଅପରେଶନ ବା ମେକାନିକାଲ ଭେଣ୍ଟିଲେସନ   କରିବା ସମୟରେ ଅନ୍ୟାନ୍ୟ ଔଷଧ ସ‌ହିତ କଙ୍କାଳୀୟ ମାଂସପେଶୀ ଶିଥିଳ କରିବା   ନିମନ୍ତେ ଦିଆଯାଏ  । ଏଣ୍ଡୋଟ୍ରାକିଆଲ ଇନଟ୍ୟୁବେସନରେ   ଏହା ଦିଆଯାଇପାରେ କିନ୍ତୁ ଅତିଶୀଘ୍ର ଦରକାର ହେଲେ ଏହାଠାରୁ ସକ୍ସାମେଥୋନିଅମ କ୍ଲୋରାଇଡ ଅଧିକ ପସନ୍ଦ‌ଯୋଗ୍ୟ । ଏହି ଔଷଧ ଶିରାଭ୍ୟନ୍ତରରେ ଇଞ୍ଜେକସନ ଆକାରରେ ଦିଆଯାଏ । ଇଞ୍ଜେକସନ ଦେବାର ୪ମିନିଟ ପରେ ଏହାର ପ୍ରଭାବ ସର୍ବାଧିକ ହୁଏ ଓ ଏକ ଘଣ୍ଟା ପର୍ଯ୍ୟନ୍ତ ରହେ । ଆଟ୍ରାକ୍ୟୁରିଅମ ବେସିଲେଟର ପାର୍ଶ୍ୱ ପ୍ରତିକ୍ରିୟାରେ ଚମ ଲାଲ ପଡ଼ିଯାଏ ଓ ନିମ୍ନ ରକ୍ତଚାପ   ହୁଏ । ସାଂଘାତିକ ପ୍ରତିକ୍ରିୟାରେ ଆଲର୍ଜି ହୋଇପାରେ କିନ୍ତୁ ଏହା ସାଥୀରେ ମାଲିଗନାଣ୍ଟ ଉଚ୍ଚ ରକ୍ତଚାପ   ନ ଥାଏ । ମ୍ୟାସ୍ଥେନିଆ ଗ୍ରାଭିସ ରୋଗ ଥିଲେ ଦୀର୍ଘସ୍ଥାୟୀ ପକ୍ଷାଘାତ/ପାରାଲିସିସ ହୋଇପାରେ । ଗର୍ଭାବସ୍ଥାରେ ଏହାର ଶିଶୁ ଉପରେ ପ୍ରଭାବ ସ୍ପଷ୍ଟ ହୋଇନାହିଁ । ସ୍ନାୟୁପେଶୀ ଅବରୋଧକାରୀ  ଔଷଧ ଶ୍ରେଣୀ ମଧ୍ୟରୁ ଏହା ଏକ ନନ‌ପୋଲାରାଇଜିଙ୍ଗ  ଟାଇପର ଔଷଧ । କଙ୍କାଳୀୟ ପେଶୀରେ   ଥିବା ଆସେଟାଇଲକୋଲିନ   କାମକୁ ଏହି ଔଷଧ ଅବରୋଧ କରି କାର୍ଯ୍ୟକାରୀ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୩ରେ ଆଟ୍ରାକ୍ୟୁରିଅମ ବେସିଲେଟ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆଟ୍ରାକ୍ୟୁରିଅମ ବେସିଲେଟ ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧.୬୯ରୁ ୧.୮୭ ଆମେରିକୀୟ ଡଲାର ।
ଲିଥିଅମ ବିଷକ୍ରିୟା, ଯାହାକୁ ଲିଥିଅମ ଓଭରଡୋଜ୍ ମଧ୍ୟ କୁହାଯାଏ, ଦେହରେ ଅତ୍ୟଧିକ ଲିଥିୟମ୍ ହେବାର ଅବସ୍ଥା  ଏହାର ଲକ୍ଷଣ ମଧ୍ୟରେ କମ୍ପନ, ବର୍ଦ୍ଧିତ ରିଫ୍ଲେକ୍ସ, ଚାଲିବାରେ ଅସୁବିଧା, ବୃକ୍‌କ ସମସ୍ୟା ଏବଂ ପରିବର୍ତ୍ତିତ ଚେତନା ସ୍ତର ହୋଇପାରେ। ଏକ ବର୍ଷ ପରେ ସମସ୍ୟା ସାଧାରଣ ହୋଇପାରେ । ରୋଗ ଜଟିଳ ହେଲେ ସେରୋଟୋନିନ୍ ସିଣ୍ଡ୍ରୋମ ହୋଇପାରେ । ଅତ୍ୟଧିକ ଗ୍ରହଣ କିମ୍ବା ନିର୍ଗମନ ହ୍ରାସ ହେତୁ ଲିଥିୟମ୍ ବିଷକ୍ରିୟା ହୋଇପାରେ । ଅତ୍ୟଧିକ ଗ୍ରହଣ ହୁଏତ ଆତ୍ମହତ୍ୟା ଉଦ୍ୟମ କିମ୍ବା ଦୁର୍ଘଟଣା ଜନିତ ହୋଇପାରେ । ବାନ୍ତି କିମ୍ବା ତରଳ ଝାଡ଼ା, କମ୍ ସୋଡିୟମ୍ ଖାଦ୍ୟ କିମ୍ବା ବୃକ୍‌କ ଜନିତ ସମସ୍ୟାରୁ ନିର୍ଜଳନ ହୋଇପାରେ । ଏହି ରୋଗ ନିର୍ଣ୍ଣୟ ସାଧାରଣତ ଲକ୍ଷଣ ଉପରେ ଆଧାରିତ ଏବଂ ୧.୨ ମିଇକ୍ୟୁ/ ଲିରୁ ଅଧିକ ଲିଥିଅମ ସ୍ତରରୁ ଅଧିକ ହେଲେ ହୋଇପାରେ । ପାକସ୍ଥଳୀ ଧୋଇବା ଏବଂ ପୁରା ଅନ୍ତନଳୀ ଜଳସେଚନ ଶୀଘ୍ର କରାଗଲେ ଉପଯୋଗୀ ହୋଇପାରେ । ଆକ୍ଟିଭେଟେଡ ଚାରକୋଲ ପ୍ରଭାବଶାଳୀ ନୁହେଁ । ଭୟଙ୍କର ବିଷାକ୍ତତା ପାଇଁ ହେମୋଡାଏଲିସିସ୍ ସୁପାରିଶ କରାଯାଏ। ମୃତ୍ୟୁ ହେବାର ଆଶଙ୍କା ସାଧାରଣତଃ କମ୍ ଅଟେ। କ୍ରନିକ୍ ବିଷକ୍ରିୟା ଅପେକ୍ଷା ତୀବ୍ର ବିଷକ୍ରିୟା ସାଧାରଣତ ଉତ୍ତମ ଫଳାଫଳ ଦେଇଥାଏ । ଯୁକ୍ତରାଷ୍ଟ୍ରରେ ବର୍ଷକୁ ପ୍ରାୟ ୫,୦୦୦ ହଜାର ମାମଲା ବିଷ ନିୟନ୍ତ୍ରଣ କେନ୍ଦ୍ରରେ ରିପୋର୍ଟ କରାଯାଏ। ଲିଥିୟମ୍ ବିଷକ୍ରିୟା ପ୍ରଥମେ ୧୮୯୮ ମସିହାରେ ବର୍ଣ୍ଣନା କରାଯାଇଥିଲା ।
ହସିଲା ସଂସାର ଭାଙ୍ଗିଲା କିଏ, ୨୦୦୬ରେ ମୁକ୍ତିଲାଭକରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ନାୟକ । ମଳୟ ମିଶ୍ର ଏହି କଥାଚିତ୍ରଟି ସ୍ୱର ସଂଯୋଜନା କରିଥିଲେ । ଅନୁ ଚୌଧୁରୀ, ସିଦ୍ଧାନ୍ତ ମହାପାତ୍ର, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁ ଚୌଧୁରୀ ସିଦ୍ଧାନ୍ତ ମହାପାତ୍ର ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।
ପ୍ରୋକେନ ବେଞ୍ଜାଇଲପେନିସିଲିନ  (ଇଂରାଜୀ ଭାଷାରେ ଅନ୍ୟ ନାମ ପେନିସିଲିନ ଜି ପ୍ରୋକେନ) ଏକ ଆଣ୍ଟିବାୟୋଟିକ   ଯାହା ଅନେକ ଜୀବାଣୁ ସଂକ୍ରମଣର   ଚିକିତ୍ସାରେ ବ୍ୟବ‌ହାର ହୁଏ  । ସିଫିଲିସ୍, ଆନ୍ଥ୍ରାକ୍ସ, ପାଟି ସଂକ୍ରମଣ  , ନିମୋନିଆ, କଣ୍ଠଅଳତି, ସେଲ୍ୟୁଲାଇଟିସ୍ ଓ ପଶୁ କାମୁଡ଼ା ଭଳି କେତେକ ନିର୍ଦ୍ଦିଷ୍ଟ ରୋଗରେ ଏହା ବ୍ୟବ‌ହାର କରାଯାଏ । ଏହା ମାଂସପେଶୀରେ ଇଞ୍ଜେକସନ   ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଇଞ୍ଜେକସନ ନେବା ସ୍ଥାନରେ ଯନ୍ତ୍ରଣା, ରକ୍ତ ଜମାଟ ସମସ୍ୟା  , ବାତ   ଓ ଆଲର୍ଜି   ଓ ଆନାଫାଇଲାକ୍‌ସିସ ‌ହୋଇପାରେ । ଏହି ଔଷଧ ଦେଇ ସିଫିଲିସ ରୋଗର ଚିକିତ୍ସା କଲାବେଳେ ଏକ ପ୍ରତିକ୍ରିୟା ଦେଖାଯାଇ ପାରେ ଯାହାର ନାମ ଜାରିସ-ହେର୍କ୍ସ‌ହାଇମର  । ପେନିସିଲିନ ଆଲର୍ଜି   ବା ପ୍ରୋକେନ ଆଲର୍ଜି   ଥିଲେ ଏହି ଔଷଧ ଦେବାକୁ ମନା କରାଯାଏ । ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ଏହା ଅପେକ୍ଷାକୃତ ନିରାପଦ ଥାଏ । ଏହା ପେନିସିଲିନ   ଓ ବିଟା ଲାକ୍ଟମ   ଶ୍ରେଣୀର ଔଷଧ । ଏହା ବେଞ୍ଜାଇଲପେନିସିଲିନ ମାଧମରେ କାମ କରି ଜୀବାଣୁମାନଙ୍କୁ ମାରିଦିଏ । ପ୍ରୋକେନ ସଂଯୁକ୍ତ ହେବାଦ୍ୱାରା ଏହି ଔଷଧ ଦୀର୍ଘ ସମୟ ଧରି କାମ କରିପାରେ । ସନ ୧୯୪୮ରେ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରୋକେନ ବେଞ୍ଜାଇଲପେନିସିଲିନ ପ୍ରଥମେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଗୋଟିଏ ଦିନର ଖର୍ଚ୍ଚ ପ୍ରାୟ ୦.୦୯ରୁ ୦.୧୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ୨୦୦ରୁ ୨୦୦ ଡଲାର ।
ମୋକୋକ୍‌ଚୁଙ୍ଗ୍ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ନାଗାଲ୍ୟାଣ୍ଡର ମୋକୋକ୍ଚୁଙ୍ଗ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୋକୋକ୍‌ଚୁଙ୍ଗ୍ ୨୬.୩୨୪୮ ଉତ୍ତର ଅକ୍ଷାଂଶ ଓ ୯୪.୫୧୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୩୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋକୋକ୍‌ଚୁଙ୍ଗ୍ ସହରର ମୋଟ ଜନସଂଖ୍ୟା ୩୧୨୦୪ ଅଟେ । ସେଥି ମଧ୍ୟରୁ ୫୪.୯୩% ଜଣ ପରୁଷ ହୋଇଥିବା ବେଳେ ୪୫.୦୭% ଜଣ ନାରୀ ଅଟନ୍ତି । ମୋକୋକ୍‌ଚୁଙ୍ଗ୍ର ସାକ୍ଷରତା ହାର ୮୩.୭୫% ଅଟେ । ଏହା ଜାତୀୟ ହାରଠାରୁ -୧୮.୯୧% ପ୍ରତିଶତ କମ ଅଟେ । ସେଥିରୁ ୪୬.୧୫% ପ୍ରତିଶତ ପୁରୁଷ ଓ ୩୭.୬୦% ନାରୀ ଅଟନ୍ତି । ୧୦.୫୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଇଂରାଜୀ ମୋକୋକ୍‌ଚୁଙ୍ଗ୍ର ସରକାରୀ ଭାଷା ଅଟେ ।
ନୀଳକଣ୍ଠେଶ୍ୱର ମହାବିଦ୍ୟାଳୟ, ଭାରତୀୟ ରାଜ୍ୟ ଓଡ଼ିଶାର ଅନୁଗୋଳ ଜିଲ୍ଲା ଅନ୍ତର୍ଗତ ତାଳଚେର ସହରର ଦକ୍ଷିଣ ବଲଣ୍ଡାରେ ଅବସ୍ଥିତ । ଏହା ୧୯୯୨ ମସିହାରେ ଏହି ମହାବିଦ୍ୟାଳୟରେ ସ୍ନାତକ ପାଠ୍ୟକ୍ରମ ଆରମ୍ଭ କରାଯାଇଥିଲା । ୧୯୮୭ ମସିହାରେ ପ୍ରଥମେ ଏକ ବେସରକାରୀ ଟିଉଟୋରିଆଲ କଲେଜ  " ନୀଳକଣ୍ଠେଶ୍ୱର ବିଦ୍ୟାପୀଠ"  ଭାବରେ ସ୍ଥାପିତ ହୋଇଥିଲା । ଏହାକୁ ଏହି ଅଞ୍ଚଳରେ ଥିବା ମହାନଦୀ କୋଇଲା ଖଣି ସମୂହର  କର୍ମଚାରୀଙ୍କ ପୁଅ ଝିଅଙ୍କ ଉଚ୍ଚଶିକ୍ଷାର ସୁବିଧା ନିମନ୍ତେ ସ୍ଥାପନ କରାଯାଇଥିଲା । ୧୯୮୯ ମସିହାରେ ଏହା ଓଡ଼ିଶା ସରକାରଙ୍କ ଶିକ୍ଷା ବିଭାଗଦ୍ୱାରା ସ୍ୱୀକୃତି ପ୍ରାପ୍ତ ହେଇ ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶା ସହ ସହବନ୍ଧିତ ହେଇ ରହିଛି ।
ରୁଦାଉଲି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଅଇଜବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରୁଦାଉଲି ୨୬.୭୪୯୯ ଉତ୍ତର ଅକ୍ଷାଂଶ ଓ ୮୧.୭୪୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୪୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୁଦାଉଲି ସହରର ମୋଟ ଜନସଂଖ୍ୟା ୩୬୮୦୪ ଅଟେ । ସେଥି ମଧ୍ୟରୁ ୫୧.୫୭% ଜଣ ପରୁଷ ହୋଇଥିବା ବେଳେ ୪୮.୪୩% ଜଣ ନାରୀ ଅଟନ୍ତି । ରୁଦାଉଲିର ସାକ୍ଷରତା ହାର ୪୬.୯୪% ଅଟେ । ଏହା ଜାତୀୟ ହାରଠାରୁ ୧୭.୯୦% ପ୍ରତିଶତ କମ ଅଟେ । ସେଥିରୁ ୨୭.୩୪% ପ୍ରତିଶତ ପୁରୁଷ ଓ ୧୯.୬୦% ନାରୀ ଅଟନ୍ତି । ୧୭.୦୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରୁଦାଉଲିର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ଅଗଷ୍ଟ ବର୍ଷର ୨୩୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୩୨ତମ  । ବର୍ଷ ଶେଷ ହେବା ପାଇଁ ଆଉ ୧୩୪ ଦିନ ବାକି ଅଛି ।
ଫଲ୍‌କ୍‌ଲ୍ୟାଣ୍ଡ ଦ୍ୱୀପପୁଞ୍ଜ  (; ସ୍ପାନିଶ:   : { }:  ) ଦକ୍ଷିଣ ଆଟଲାଣ୍ଟିକ ମହାସାଗରରେ ଅବସ୍ଥିତ ଏକ ଦ୍ୱୀପପୁଞ୍ଜ ଅଟେ  । ଏହା ବ୍ରିଟିଶ ବୈଦେଶିକ କ୍ଷେତ୍ର ହୋଇଥିବାରୁ ସ୍ୱାୟତ୍ତ ଶାସନ କ୍ଷମତା ଉପଭୋଗ କରୁଥିଲେ ମଧ୍ୟ, ଯୁକ୍ତରାଜ୍ୟ ଏହାର ସାମରିକ ଓ ବୈଦେଶିକ ବ୍ୟାପାର ବିଷୟ ବୁଝିଥାଏ ।
ତଥ୍ୟ, ଗୁଣାତ୍ମକ ଓ ପରିଣାତ୍ମକ ପରିବର୍ତ୍ତନଶୀଳ ରାଶିମାନଙ୍କର ସଂଗ୍ରହକୁ ବୁଝାଇଥାଏ  ତଥ୍ୟ ଏବଂ ସୂଚନା ଅନେକ ସମୟରେ ପରସ୍ପର ଜାଗାରେ ବ୍ୟବହୃତ ହୋଇଥାନ୍ତି  ତଥ୍ୟ, ସୂଚନା ଓ ଜ୍ଞାନ ହେଉଛି ପରସ୍ପର ସମ୍ବନ୍ଧୀୟ ଅବଧାରଣା  ତଥ୍ୟ ସାଧାରଣତଃ ଯେ କୌଣସି କ୍ଷେତ୍ରରେ ଗବେଷଣା ପାଇଁ ଉପଯୋଗ ହୋଇଥାଏ  ଏହା ବିଭିନ୍ନ ବୈଜ୍ଞାନିକ ସଂସ୍ଥାନ, ଅନୁଷ୍ଠାନ ଓ ବାଣିଜ୍ୟ କ୍ଷେତ୍ର  (ବିକ୍ରି ତଥ୍ୟ, ରାଜସ୍ୱ ତଥ୍ୟ ଓ ବିକ୍ରୟ ପାଇଁ ଗଚ୍ଛିତ ଦ୍ରବ୍ୟର ମୂଲ୍ୟ ) ଇତ୍ୟାଦିରୁ ସଂଗ୍ରହ କରାଯାଇଥାଏ  ହ୍ୟାକିଂଦ୍ୱାରା ତଥ୍ୟ ଚୋରିରେ ବିଶ୍ୱରେ ଭାରତ ଦ୍ୱିତୀୟ ସ୍ଥାନରେ ଅଛି । ପ୍ରଥମ ସ୍ଥାନରେ ଯୁକ୍ତରାଷ୍ଟ୍ର ଆମେରିକା ଅଛି ।
ହିସାବ କରିବ କାଳିଆ, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସୁମନ୍ତ ଦେ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, ଦେବୁ ବୋଷ, ଶ୍ରୀରାମ ପଣ୍ଡା, ବୈଶାଳୀ ପରିଡ଼ା, ଦୁଃଖିରାମ ସ୍ୱାଇଁ, ରାଇମୋହନ ପରିଡ଼ା, ଜୟୀରାମ ସାମଲ, ଅସୀତ ପତି, ଦେବୁ ବ୍ରହ୍ମା, ଗାଦି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ- ରାକେଶ ଦେବୁ ବୋଷ- ଦିନାନାଥ ଶ୍ରୀରାମ ପଣ୍ଡା - ଧରମା ବୈଶାଳୀ ପରିଡ଼ା- ଉମା ଦୁଃଖିରାମ ସ୍ୱାଇଁ- ଚୌଧୁରୀ ରାଇମୋହନ ପରିଡ଼ା- ଶନି ଜୟୀରାମ ସାମଲ- ଦାସ ଅସୀତ ପତି- ଇନିସ୍‌ପେକ୍ଟର ଦେବୁ ବ୍ରହ୍ମା- ଚଙ୍ଗୁ ଗାଦି- ମଙ୍ଗୁ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଅନନ୍ତପୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅନନ୍ତପୁର ୧୪.୬୭୯୪ ଉତ୍ତର ଅକ୍ଷାଂଶ ଓ ୭୭.୫୯୮୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୯୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅନନ୍ତପୁର ସହରର ମୋଟ ଜନସଂଖ୍ୟା ୨୨୦୯୫୧ ଅଟେ । ସେଥି ମଧ୍ୟରୁ ୫୦.୮୧% ଜଣ ପରୁଷ ହୋଇଥିବା ବେଳେ ୪୯.୧୯% ଜଣ ନାରୀ ଅଟନ୍ତି । ଅନନ୍ତପୁରର ସାକ୍ଷରତା ହାର ୬୯.୨୯% ଅଟେ । ଏହା ଜାତୀୟ ହାରଠାରୁ -୪.୪୫% ପ୍ରତିଶତ କମ ଅଟେ । ସେଥିରୁ ୩୯.୦୨% ପ୍ରତିଶତ ପୁରୁଷ ଓ ୩୦.୨୭% ନାରୀ ଅଟନ୍ତି । ୧୦.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଅନନ୍ତପୁରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଅନନ୍ତପୁରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୩.୯ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୨.୫ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୫୪୯ / ହୋଇଥାଏ ।
ଶ୍ୟାମଘନ ଉଲାକା  (ମୃତ୍ୟୁ: ୧୪ ସେପ୍ଟେମ୍ବର ୧୯୭୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବିଷମ କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶ୍ୟାମଘନ ଉଲାକାଙ୍କ ପତ୍ନୀଙ୍କ ନାମ ରତ୍ନଲୁ ଉଲାକା । ରାଜନୈତିକ ଜୀବନ ଶ୍ୟାମଘନ ଉଲାକା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶ୍ୟାମଘନ ଉଲାକା ୧୯୭୦ ମସିହାର ସେପ୍ଟେମ୍ବର ୧୪ ତାରିଖରେ ମୃତ୍ୟୁବରଣ କରିଥିଲେ ।
ଅନ୍ନପୂର୍ଣ୍ଣା ଦେବୀ ଯାଦବ  (ଜନ୍ମ: ୨ ଫେବୃଆରୀ ୧୯୭୦) ଜଣେ ଭାରତୀୟ ରାଜନେତା ଅଟନ୍ତି  । ସେ ଦ୍ୱିତୀୟ ମୋଦୀ ମନ୍ତ୍ରଣାଳୟରେ ଶିକ୍ଷା ମନ୍ତ୍ରୀ ଅଟନ୍ତି । ସେ ମଧ୍ୟ ଝାଡ଼ଖଣ୍ଡ କୋଡରମାଠାରୁ ଲୋକ ସଭା  (ଭାରତ ସଂସଦର ନିମ୍ନ ଗୃହ)ରେ ସଂସଦର ସଦସ୍ୟ ଅଟନ୍ତି  । ସେ ଭାରତୀୟ ଜନତା ଦଳର ସଦସ୍ୟ ଭାବରେ ୨୦୧୯ ଭାରତୀୟ ସାଧାରଣ ନିର୍ବାଚନରେ  ଜିତିଥିଲେ । ସେ ମଧ୍ୟ ବିଜେପିର ଜାତୀୟ ଉପରାଷ୍ଟ୍ରପତିମାନଙ୍କ ମଧ୍ୟରୁ ଜଣେ ଅଟନ୍ତି । ଜୀବନୀ ଫେବୃଆରୀ ୨, ୧୯୭୦ ମସିହାରେ ଝାଡ଼ଖଣ୍ଡର ଅଜମେରୀରେ ତାରାପ୍ରସନ୍ନ ମହତୋ ଏବଂ ରିତୀଦେବୀଙ୍କ ଘରେ ଜନ୍ମଗ୍ରହଣ କରିଥିଲେ । ସେ ଝାଡ଼ଖଣ୍ଡ ବିଶ୍ୱବିଦ୍ୟାଳୟରୁ ପୋଷ୍ଟ ଗ୍ରାଜୁଏସନ କରିଛନ୍ତି । ରାଜନୈତିକ ଜୀବନ ୧୯୯୦ରୁ ୧୯୯୮ ପର୍ଯ୍ୟନ୍ତ ବିହାର ବିଧାନ ସଭା ସଦସ୍ୟ ଥିବା ତାଙ୍କ ସ୍ୱାମୀ ରମେଶ ପ୍ରସାଦ ଯାଦବଙ୍କ ମୃତ୍ୟୁ ପରେ ଅନ୍ନପୂର୍ଣ୍ଣା ଦେବୀ ରାଜନୀତିରେ ପ୍ରବେଶ କରିଥିଲେ । ୧୯୯୮ ମସିହାରେ, କୋଡରମା ନିର୍ବାଚନ ମଣ୍ଡଳୀରେ ଅନୁଷ୍ଠିତ ଉପ-ନିର୍ବାଚନ, ରମେଶ ଯାଦବଙ୍କଦ୍ୱାରା ପ୍ରତିନିଧିତ୍ୱ କରାଯାଇଥିଲା । ସେହି ନିର୍ବାଚନ ମଣ୍ଡଳୀରେ ଅନ୍ନପୂର୍ଣ୍ଣା ପ୍ରାର୍ଥୀ ଭାବରେ ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ପ୍ରଥମ ଥର ପାଇଁ ବିହାର ବିଧାନ ସଭାକୁ ନିର୍ବାଚିତ ହୋଇଥିଲେ । ପରେ, ଝାଡ଼ଖଣ୍ଡ ରାଜ୍ୟ ଗଠନ ପରେ ଅନୁଷ୍ଠିତ ୨୦୦୦, ୨୦୦୫ ଏବଂ ୨୦୦୯ ବିଧାନ ସଭା ନିର୍ବାଚନରେ  ସେ କୋଡରମା ସଭାର ସଦସ୍ୟ ହୋଇଥିଲେ । ଆରଜେଡି ଝାଡ଼ଖଣ୍ଡର ରାଜ୍ୟ ସଭାପତି ଥିବା ଅନ୍ନପୂର୍ଣ୍ଣା ୨୦୧୯ ମସିହାରେ ବିଜେପିରେ ଯୋଗ ଦେଇଥିଲେ । ୨୦୧୯ ଲୋକ ସଭା ନିର୍ବାଚନରେ  ଅନ୍ନପୂର୍ଣ୍ଣା କୋଡରମା ନିର୍ବାଚନ ମଣ୍ଡଳୀରୁ ବିଜେପି ପ୍ରାର୍ଥୀ ଭାବରେ ପ୍ରତିଦ୍ୱନ୍ଦ୍ୱିତା କରିଥିଲେ ଏବଂ ବିଜେପି ନେତା ତଥା ଝାଡ଼ଖଣ୍ଡର ପୂର୍ବତନ ମୁଖ୍ୟମନ୍ତ୍ରୀ ବାବୁଲାଲ ମାରାଣ୍ଡିଙ୍କୁ ପରାସ୍ତ କରିବା ପରେ ପ୍ରଥମ ଥର ପାଇଁ ଲୋକ ସଭା ସଦସ୍ୟ ଭାବରେ ନିର୍ବାଚିତ ହୋଇଥିଲେ । ସେ ୭ ଜୁଲାଇ ୨୦୨୧ ମସିହାରେ ଦ୍ୱିତୀୟ ନରେନ୍ଦ୍ର ମୋଦୀ ସରକାରଙ୍କ ପ୍ରଥମ ପୁନଃ ନିର୍ମାଣରେ କେନ୍ଦ୍ର ମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କରିଥିଲେ ।
ପ୍ରୋଟ୍ରିପ୍ଟିଲାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଭିଭାକ୍ଟିଲ୍ ଏକ ବେପାର ନାମ, ଏକ ଔଷଧ ଯାହା ପ୍ରମୁଖ ଅବସାଦ ବେମାରୀର ଚିକିତ୍ସା ପାଇଁ ବ୍ୟବହୃତ ହୁଏ  । ଅବରୋଧକାରୀ ନିଦ୍ରା ଶ୍ୱାସରୋଧ ପାଇଁ ଏହା ବ୍ୟବହୃତ ହେଉଥିବାବେଳେ ଏହା ଉପଯୋଗୀ ହୋଇପାରି ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ମୁଣ୍ଡ ବୁଲାଇବା, ଶୁଖିଲା ପାଟି, ଦ୍ରୁତ ହତ୍‌ସ୍ପନ୍ଦନ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ, ମାନିଆ, ଆତପଦାହ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ   । ୧୯୬୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରୋଟ୍ରିପ୍ଟିଲାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ପ୍ରାୟ ୮୦ ଡଲାର୍ ଥିଲା । ୨୦୦୦ ମସିହା ସୁଦ୍ଧା ଏହା ଅଷ୍ଟ୍ରେଲିଆ କିମ୍ବା ଯୁକ୍ତରାଜ୍ୟରେ ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ଓମ ପ୍ରକାଶ ମିଶ୍ର ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୭,୨୯୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସଞ୍ଜୟ କୁମାର ଦାସ ବର୍ମାଙ୍କୁ ୧୭,୭୦୮ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜଗା ହାତରେ ପଘା, ୧୯୮୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମହମ୍ମଦ ମହସିନ ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ଓ ଚିତ୍ରନାଟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅଭିନୟରେ ଓଡ଼ିଆ କଥାଚିତ୍ର  ଜଗା ହାତରେ ପଘା ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଉତ୍ତମ ମହାନ୍ତି ବିଜୟ ମହାନ୍ତି ଅପରାଜିତା ମହାନ୍ତି ସୁଜାତା ଆନନ୍ଦ ଅରବିନ୍ଦ ଦେବୁ ବ୍ରହ୍ମା ହେମନ୍ତ ଦାସ ଗ୍ଲୋରିଆ ମହାନ୍ତି ମାମିନା ବୈଶାଳି ପରିଡ଼ା ଅସିତ ପତି ଜୟୀରାମ ସାମଲ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଚୈତନ୍ୟ ପ୍ରସାଦ ମାଝୀ  (୧୯ ନଭେମ୍ବର ୧୯୨୯ - ୨୮ ଜାନୁଆରୀ ୨୦୧୯) ଜଣେ ଭାରତୀୟ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାକୁ ସଂରକ୍ଷିତ ଆସନରୁ ବିଧାୟକ ଭାବରେ ନିର୍ବାଚିତ ହୋଇଥିଲେ ଏବଂ ରାଜ୍ୟ ସଭା ତଥା ଲୋକ ସଭାର ସାଂସଦ ଭାବରେ ନିର୍ବାଚିତ ହୋଇଥିଲେ । ଏଥି ସହିତ ସେ ଶିକ୍ଷା ଓ ଯୁବ କଲ୍ୟାଣ ମନ୍ତ୍ରୀ ଏବଂ ପେଟ୍ରୋଲିୟମ୍‌ ଓ କେମିକାଲ୍‌ ବିଭାଗରେ ଉପମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ମୟୂରଭଞ୍ଜ ଜିଲ୍ଲାର ଜଣେ ଆଦିବାସୀ ନେତା ଥିଲେ ଏବଂ ଆଦିବାସୀ ଭାଷାରେ ସେ କିଛି ପୁସ୍ତକ ରଚନା କରିଥିଲେ । ଜନ୍ମ, ପରିବାର ଓ ଶିକ୍ଷା ଚୈତନ୍ୟ ପ୍ରସାଦ ମାଝୀ ୧୯ ନଭେମ୍ବର ୧୯୨୯ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ଲକ୍ଷ୍ମଣ ମାଝୀ । ସେ ବିଜ୍ଞାନରେ ସ୍ନାତକ ହାସଲ କରିଥିଲେ । ସେ ଦମୟନ୍ତୀ ମାଝୀଙ୍କୁ ବିବାହ କରିଥିଲେ । ଚୈତନ୍ୟଙ୍କର ଝିଅ ସରୋଜିନୀ ହେମ୍ବ୍ରମ ଓଡ଼ିଶାର ରାଜନୀତିରେ ସକ୍ରିୟ ଅଛନ୍ତି ଏବଂ ବିଜୁ ଜନତା ଦଳର ପ୍ରତିନିଧି ଭାବରେ ସେ ସାଂସଦ ଥିଲେ । ରାଜନୈତିକ ଜୀବନ ଚୈତନ୍ୟ ୧୯୭୨ରୁ ୧୯୭୬ ମସିହା ପର୍ଯ୍ୟନ୍ତ ରାଜ୍ୟ ସଭା ସାଂସଦ ଥିଲେ । ୧୯୮୬ ମସିହାରେ ସେ ମୟୁରଭଞ୍ଜ ଜିଲ୍ଲାର ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସଂରକ୍ଷିତ ଆସନରରେ ଜନତା ଦଳର ପ୍ରାର୍ଥୀ ଭାବେ ନିର୍ବାଚନ ଲଢ଼ି ବିଜୟୀ ହୋଇଥିଲେ ଏବଂ ୧୯୯୦ ମସିହାରେ ପୁଣିଥରେ ବିଧାୟକ ହୋଇ ଓଡ଼ିଶା ବିଧାନ ସଭାକୁ ଯାଇଥିଲେ । ୨୦୦୪ ମସିହାରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୦ ମସିହାରୁ ୧୯୯୫ଯାଏଁ ଶ୍ରୀ ମାଝି ରାଜ୍ୟ ସରକାରରେ ଶିକ୍ଷା ଓ ଯୁବ କଲ୍ୟାଣ ମନ୍ତ୍ରୀ ଥିଲେ । ଏଥିସହ ୧୯୭୨ ମସିହାରୁ ୧୯୭୮ଯାଏଁ ସେ କେନ୍ଦ୍ର ସରକାରରେ ପେଟ୍ରୋଲିୟମ୍‌ ଓ କେମିକାଲ୍‌ ବିଭାଗରେ ଉପମନ୍ତ୍ରୀ ଥିଲେ । ୧୯୭୯ରୁ ୧୯୮୫ ପର୍ଯ୍ୟନ୍ତ ଚୈତନ୍ୟ ଓଡ଼ିଶା ଲୋକସେବା ଆୟୋଗ ସଦସ୍ୟ ଥିଲେ । ମୃତ୍ୟୁ ୨୮ ଜାନୁଆରୀ ୨୦୧୯ରେ ଚୈତନ୍ୟ ପ୍ରସାଦ ମାଝୀଙ୍କର ମୃତ୍ୟୁ ହୋଇଥିଲା । ମୃତ୍ୟୁ ପୂର୍ବରୁ ବୟସ ଅଧିକ ହେବା କାରଣରୁ ସେ ଦୀର୍ଘ ଦିନ ଧରି ଅସୁସ୍ଥ ଥିଲେ ଏବଂ ୨୮ ତାରିଖ ଦିନ ସକାଳ ୭:୧୦ ମିନିଟ୍‌ରେ କ୍ୟାପିଟାଲ୍‌ ହସ୍‌ପିଟାଲ୍‌ରେ ତାଙ୍କର ଦେହାନ୍ତ ହୋଇଥିଲା ।
ପ୍ରାମିପେକ୍ସୋଲ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମିରାପେକ୍ସ/ ) ଏକ ଔଷଧ ଯାହା ପାର୍କିନ୍‌ସନ୍ ରୋଗ/ ପିଡି  ଓ ରେସ୍ଟଲେସ ଲେଗ୍ସ ସିଣ୍ଡ୍ରୋମ/ ଆରଏଲଏସ  ରୋଗମାନଙ୍କର ଚିକିତ୍ସାରେ ଦିଆଯାଏ । ପିଡି ରୋଗରେ ଏହା ଏକ‌କ ଭାବରେ ଓ ଲେଭୋଡୋପା   ସ‌ହିତ ଦିଆଯାଇପାରେ । ଏହା ପାଟିରେ ଦିଆଯାଏ । ପ୍ରାମିପେକ୍ସୋଲର ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡ ବିନ୍ଧା, ଥକ୍କା ଅନୁଭବ, ନିଦ୍ରା ସମସ୍ୟା, ଶୁଷ୍ଡ ପାଟି ଓ ହାଲୁସିନେସନ   ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ଜୁଆ ଖେଳ ଆଗ୍ରହ, ଯୌନ ସମ୍ଭୋଗ, ହୃଦ୍‌ପାତ ଓ ଅଳ୍ପ ରକ୍ତଚାପ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହି ଔଷଧ ଦେବାର ନିରାପତ୍ତା ଅସ୍ପଷ୍ଟ ଅଛି । ଏହା ଅଣ-ଏର୍ଗୋଲିନ ଶ୍ରେଣୀର  ଡୋପାମିନ ଅଗୋନିସ୍ଟ   ଔଷଧ । ପ୍ରାମିପେକ୍ସୋଲ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୮.୪୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫ ଆମେରିକୀୟ ଡଲାର । ସନ ୨୦୧୬ରେ ଏହାର ୨ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାରେ ୨୦୪ତମ ସ୍ଥାନ ଅଧିକାର କରିଥିଲା ।
ଏହି ତଳ ତାଲିକା ୧୯୯୦ ମସିହା ପରେ ଓଡ଼ିଶାକୁ ପ୍ରଭାବିତ କରିଥିବା କ୍ରାନ୍ତିୟ ଘୁର୍ଣ୍ଣିଝଡ଼଼ମାନଙ୍କର ତାଲିକା ଦେଖାଏ । ଉପକୂଳକୁ ଗଭୀର ଭାବେ ପ୍ରଭାବିତ କରିଥିବା ୯୧୩  (ପାରଦ ସ୍କେଲରେ୨୬.୯୩) ବିଶିଷ୍ଟ ୧୯୯୯ ଓଡ଼ିଶା ମହାବାତ୍ୟା ଆଜି ଯାଏ ହୋଇଥିବା ଏହି ସବୁ ବାତ୍ୟାମାନଙ୍କ ମଧ୍ୟରୁ ସର୍ବାଧିକ  । କାରଣ ସାଧାରଣତଃ ଅକ୍ଟୋବରରେ ଓଡ଼ିଶାରୁ ଦକ୍ଷିଣ ପଶ୍ଚିମ ମୌସୁମୀ ଅପସରିଯାଏ । ମୌସୁମୀ ପ୍ରତ୍ୟାବର୍ତ୍ତନ ସମୟ ଉପନୀତ ହେଉଥିବାବେଳେ ସେପଟେ ଉତ୍ତର ପୁର୍ବ ମୌସୁମୀର ଆଗମନ ହୋଇଥାଏ । ଉଭୟ କ୍ଷେତ୍ରରୁ ବାୟୁ ଚଳାଚଳ ଏକ ସମୟରେ ଘଟିବାର ସମ୍ଭାବନା ଥିବାରୁ ବଙ୍ଗୋପସଗରରେ ଲଘୁଚାପ ଜନିତ ଝଡ଼ ଦାନାବାନ୍ଧେ । ଝଡ଼଼ଟି ଥାଇଲ୍ୟାଣ୍ଡ୍ ଉପକୁଳରୁ ଓଡ଼ିଶା ଉପକୁଳ ଆଡ଼େ ମୁହାଁଇ ପ୍ରବଳରୁ ଅତିପ୍ରବଳ ବେଗରେ ଅର୍ଦ୍ର ଜଳିୟ ବାଷ୍ପ ପୂର୍ଣ୍ଣ ପବନ ବହେ । ନାମକରଣ ବିଶ୍ୱର ବିଭିନ୍ନ କ୍ରାନ୍ତିୟ ମଣ୍ଡଳରେ ସାମୁଦ୍ରିକ ବାତ୍ୟା ଏକ ପ୍ରାକୃତିକ ପ୍ରକ୍ରିୟା । ବହୁ ଦିନରୁ ଆମେରିକା, କାନାଡା, ଇଉରୋପ୍‌ରେ ସାମୁଦ୍ରିକ ବାତ୍ୟାର ନାମକରଣ ପ୍ରକ୍ରିୟା ଆରମ୍ଭ ହୋଇଛି ।୧୯୯୯ ଓଡ଼ିଶ ମହାବାତ୍ୟା ପରେ ଭାରତ ମହାସାଗର ଅଂଚଳରେ ସାମୁଦ୍ରିକ ବାତ୍ୟାଗୁଡ଼ିକର ନାମକରଣ ପ୍ରକ୍ରିୟା ଆରମ୍ଭ ହୋଇଛି । ଏକ ନିର୍ଦ୍ଦିଷ୍ଟ ବାତ୍ୟା ସମ୍ପର୍କରେ ତଥ୍ୟ ସଂଗ୍ରହ ଓ ସୂଚନା ପ୍ରଦାନ ଏବଂ ଏହି ପ୍ରାକୃତିକ ବିପର୍ଯୟ ନେଇ କୌଣସି ବିଭ୍ରାନ୍ତି ସୃଷ୍ଟି ନହେବା ଉଦ୍ଦେଶ୍ୟରେ ଏଭଳି ନାମକରଣ କରାଯାଉଛି ।ଭାରତ ମହାସାଗର ବଙ୍ଗୋପସାଗର, ଆଣ୍ଡାମାନ ସାଗର ଓ ଆରବ ସାଗର ଅଂଚଳରେ ସୃଷ୍ଟ ସାମୁଦ୍ରିକ ତୋଫାନର ନାମକରଣ ପାଳିକରି ସେହି ସାଗର ତଟବର୍ତ୍ତୀ ରାଷ୍ଟ୍ରଗୁଡ଼ିକଦ୍ୱାରା ବଛାଯାଇଥିବା ନାଁ ଅନୁସାରେ ହୋଇଥାଏ ।
କ୍ୟାସିମର୍ସେନ  (ଇଂରାଜୀ ଭାଷାରେ ), ଆମୋଣ୍ଡିସ୍ 45 ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଡୁସେନ ମାଂସପେଶୀ ଡିଷ୍ଟ୍ରୋଫି   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଏପରି କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ଡିଷ୍ଟ୍ରୋଫିନ୍ ଜିନର ମ୍ୟୁଟେସନ୍ ରହିଥାଏ ଯାହା ଏକ୍ସନ ୪୫ ସ୍କିପିଂକୁ ବାହାର କରିବା ପାଇଁ ସହଜ ଥାଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, କାଶ, ଜ୍ୱର, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା ଏବଂ ଗଳା ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଏହା ଫସଫୋରୋଡିଏମିଡେଟ ମର୍ଫୋଲିନୋ ଓଲିଗୋମର   ର ଏକ ଆଣ୍ଟିସେନ୍ସ ଓଲିଗୋନ୍ୟୁକ୍ଲିଓଟାଇଡ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ୟାସିମର୍ସେନ ଅନୁମୋଦିତ ହୋଇଥିଲା । ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ବର୍ଷକୁ ୧୦ କିଲୋଗ୍ରାମ ଓଜନ ବିଶିଷ୍ଟ ଶିଶୁର ଚିକିତ୍ସା ପାଇଁ ୨୦୨୨ ସୁଦ୍ଧା ପ୍ରାୟ ୨୬୪୦୦୦ ଡଲାର ଖର୍ଚ୍ଚ ହୁଏ ।
ସୂର୍ଯ୍ୟଙ୍କ ଶକ୍ତିରେ ହିଁ ପୃଥିବୀ ଉପରେ ସମସ୍ତ ଜୀବଜନ୍ତୁ ତଥା ବୃକ୍ଷଲତା ଜୀବନ ଲାଭ କରି ବଞ୍ଚି ରହିଛନ୍ତି । କାରଣ ସୂର୍ଯ୍ୟ ସକଳ ଶକ୍ତିର ଆଧାର । ଆମେ ସୂର୍ଯ୍ୟଙ୍କଠାରୁ ସିଧା ସଳଖ ଯେଉଁ ଶକ୍ତି ଲାଭ କରି ତାକୁ ବିଭିନ୍ନ ଭାବରେ ଉପଯୋଗ କରୁ, ତାହା ସୌର ଶକ୍ତି ନମରେ ନାମିତ । ବିଶେଷତା ସୂର୍ଯ୍ୟକୁ ହିଁ ସମସ୍ତ ଜୈବୀକ ଶକ୍ତିର କେନ୍ଦ୍ର କୁହାଯାଇପାରେ । ଏହା ପରିବେଶ ଅନୁକୂଳ ,ପ୍ରଦୂଷଣ ରହିତ ତଥା ଶକ୍ତିର ଅକ୍ଷୟ ଭଣ୍ଡାର । ମଣିଷ ଜୀବନର ବିଜ୍ଞାନ ଓ ସଂସ୍କୃତିର ଏକୀକରଣ ନିମିତ୍ତ ସୌର ଶକ୍ତିର ମହତ୍ତ୍ୱ ବହୁତ ଅଧିକ । ସୂର୍ଯ୍ୟଠାରୁ ଆସୁଥିବା କିରଣରୁ ସିଧା ସଳଖ ଆମେ ଯେଉଁ ଶକ୍ତି ପାଉ, ସେହି ସୌର ଶକ୍ତି ଅନେକ ବିଶେଷତ୍ୱ ବହନ କରେ । ସଂପୂର୍ଣ୍ନ ଭାରତୀୟ ଭୂଭାଗ ଉପରେ ପ୍ରତିଦିନ ପ୍ରତି ବର୍ଗ ମିଟର ଉପରେ ପ୍ରାୟ ୪୦୦୦ ଲକ୍ଷ କୋଟି କିଲୋୱାଟ ଘଣ୍ଟା ହିସାବରେ ଆମେ ସୌର ଶକ୍ତି ପାଇଥାଉ । ଆକାଶ ନିର୍ମଳ ଥିଲେ, ଅର୍ଥାତ ସୂର୍ଯ୍ୟ ମେଘଦ୍ୱାରା ଢାଙ୍କି ହୋଇ ନ ଥିଲେ, ପ୍ରତି ବର୍ଗ ମିଟର ସ୍ଥାନରେ ୪ରୁ ୬ କିଲୋୱାଟ ଘଣ୍ଟା ହୋଇଥାଏ । ଭାରତୀୟ ଜଳବାୟୁ ସଂଦର୍ଭରେ କୁହାଯାଇଛି, ଏଠାରେ ବର୍ଷକରେ ୨୪୦ରୁ ୩୦୦ ଦିନ ଏପରି ହୋଇଥାଏ, ଯେବେ ଆକାଶ ମେଘମୁକ୍ତ ରହିବା ଫଳରେ ଆମେ ସର୍ବାଧିକ ସୌରଶକ୍ତି ପାଇଥାଉ । ଉପଯୋଗ ସୌର ଶକ୍ତିକୁ ବିବିଧ ଉପାୟରେ ଆମେ ବ୍ୟବହାର କରି ଆସୁଛୁ । ତେବେ, ସୌର ଶକ୍ତିକୁ ବିଦ୍ୟୁତ ଶକ୍ତିରେ ପରିବର୍ତ୍ତନ କରିବାଦ୍ୱାରା ଏହାର ଉପଯୋଗିତା ବହୁଗୁଣରେ ବୃଦ୍ଧି ପାଇପାରିଛି । ସୌର ଶକ୍ତିକୁ ବିଦ୍ୟୁତ ଶକ୍ତିରେ ପରିବର୍ତ୍ତନ କରିବା ପାଇଁ ମୁଖ୍ୟତଃ ଦୁଇଟି ଉପାୟ ରହିଛି । ପ୍ରଥମ ଉପାୟ :- ଫଟୋ-ଇଲେକ୍ଟ୍ରିକ ସେଲ । ୧୯୦୫ ମସିହାରେ ବୈଜ୍ଞାନିକ ଆଇନଷ୍ଟାଇନ ଏକ ପରୀକ୍ଷଣ ମାଧ୍ୟମରେ ଦର୍ଶାଇ ଦେଲେ ଯେ ଆଲୋକ ରଶ୍ମୀ ଯଦି ଏକ ଫଟୋନ ଯୁକ୍ତ ଧାତୁରେ ପତିତ ହେଲେ, ସେହି ଫଟୋନ ସବୁ ବିଦ୍ୟୁତ ଶକ୍ତି ସୃଷ୍ଟି କରନ୍ତି, ଅର୍ଥାତ ଫଟୋନ ଜରିଆରେ ସୌର ଶକ୍ତିକୁ ବିଦ୍ୟୁତ ଶକ୍ତିରେ ରୂପାନ୍ତର ସମ୍ଭବ । ଏହା ଫଟୋ-ଇଲେକ୍ଟ୍ରିସିଟି  ନାମରେ ନାମିତ । ଆମେ ବ୍ୟବହାର କରୁଥିବା ସୋଲାର ପ୍ୟାନେଲ ମଧ୍ୟ ଏହି ପ୍ରକାରେ କାର୍ଯ୍ୟ କରିଥାଏ । କିସ୍ ପରିସରରେ ୫୫୦ କିଲୋୱାଟ୍‌ର ସୌରଶକ୍ତି କେନ୍ଦ୍ର ସ୍ଥାପନ କରାଯାଇଛି । ସର୍ବାଧିକ ସୌରଶକ୍ତି ଉତ୍ପାଦନ କେନ୍ଦ୍ର ସ୍ଥାପନ କରିବାରେ କିସ୍ ହେଉଛି ଭାରତର ସର୍ବପ୍ରଥମ ଶିକ୍ଷାନୁଷ୍ଠାନ । ଦ୍ୱୀତିୟ ଉପାୟ:- କୌଣସି ତରଳ ପଦାର୍ଥକୁ ସୌରତାପରେ ଉତ୍ତପ୍ତ କରିବା ପରେ ସେହି ତାପ ଶକ୍ତି ସାହାଯ୍ୟରେ ମଧ୍ୟ ବିଦ୍ୟୁତ ଶକ୍ତି ଉତ୍ପନ୍ନ କରାଯାଇପାରେ । ସୂର୍ଯ୍ୟରୁ ପାଉଥିବା ତପ୍ତ କିରଣକୁ ମଧ୍ୟ ସିଧା ସଳଖ ବିନିଯୋଗ ପୂର୍ବକ ପାଣି ଗରମ କରିବା, ଶସ୍ୟ ଶୁଖାଇବା, ଖାଦ୍ୟ ରୋଷେଇ କରିବା ତଥା ଜଳ ପରିଷ୍କାର କରିବା ଭଳି ଅନେକ କାର୍ଯ୍ୟ କରାଯାଇପାରେ । ପୁଣି ସୌରଶକ୍ତିକୁ ବିଦ୍ୟୁତ ଶକ୍ତିରେ ରୁପାନ୍ତର କରିବା ପରେ ସେହି ବିଦ୍ୟୁତ ଶକ୍ତିରେ ଗୃହ ଆଲୋକିତ କରିବା, ଟେଲିଭିଜନ ଓ ରେଡିଓ ଚଳାଇବା, ପଙ୍ଖା, ପାଣି-ମଟର ଚଲାଇବା ଭଳି ଅନେକ କାର୍ଯ୍ୟ କରାଯାଇପାରେ । ଆମେ ମଧ୍ୟ ଘରୋଇ ବ୍ୟବହାର ପାଇଁ ଆବଶ୍ୟକୀୟ ବିଦ୍ୟୁତ ଶକ୍ତିର ଚାହିଦା ନିଜ ଘରେ ସୋଲାର ପ୍ୟାନେଲ ବ୍ୟବହାର କରି ପୁରଣ କରି ପାରିବା । ସରକାର ଏ ଦିଗରେ ଲୋକଙ୍କ ସହାୟତା ପାଇଁ ଆର୍ଥିକ ସହାୟତା ଯୋଗାଇଦେବାକୁ ବିଭିନ୍ନ ଯୋଜନା ପ୍ରଣୟନ କରିଛନ୍ତି ଭବିଷ୍ୟତରେ ସୌର ଶକ୍ତିର ବ୍ୟବହାର ଯେ ବୃଦ୍ଧି ପାଇବ ଏଥିରେ ସନ୍ଦେହ ନାହିଁ । ଭାରତ ସରକାରଙ୍କ ଭାରତୀୟ ସୌର ଶକ୍ତି ନିଗମ ଏ ଦିଗରେ ଅହରହ କାର୍ଯ୍ୟ କରୁଛି ।
ନବାବଗଞ୍ଜ, ବରେଲି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବରେଇଲ୍ଲ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନବାବଗଞ୍ଜ, ବରେଲି ୨୬.୪୯୬୦ ଉତ୍ତର ଅକ୍ଷାଂଶ ଓ ୮୦.୩୧୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୧୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନବାବଗଞ୍ଜ, ବରେଲି ସହରର ମୋଟ ଜନସଂଖ୍ୟା ୩୦୬୦୧ ଅଟେ । ସେଥି ମଧ୍ୟରୁ ୫୨.୦୨% ଜଣ ପରୁଷ ହୋଇଥିବା ବେଳେ ୪୭.୯୮% ଜଣ ନାରୀ ଅଟନ୍ତି । ନବାବଗଞ୍ଜ, ବରେଲିର ସାକ୍ଷରତା ହାର ୪୮.୧୦% ଅଟେ । ଏହା ଜାତୀୟ ହାରଠାରୁ ୧୬.୭୪% ପ୍ରତିଶତ କମ ଅଟେ । ସେଥିରୁ ୨୯.୪୮% ପ୍ରତିଶତ ପୁରୁଷ ଓ ୧୮.୬୨% ନାରୀ ଅଟନ୍ତି । ୧୮.୪୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନବାବଗଞ୍ଜ, ବରେଲିର ସରକାରୀ ଭାଷା ଅଟେ ।
ଚନ୍ଦ୍ରଶେଖର ବେହେରା  (୧୮୭୩-୧୯୩୬) ଓଡ଼ିଶା ରାଜ୍ୟର ସମ୍ବଲପୁର ଜିଲ୍ଲାରେ ଜନ୍ମିତ ସ୍ୱାଧୀନତା ସଂଗ୍ରାମୀ ତଥା ଅସହଯୋଗ ଆନ୍ଦୋଳନର ଜଣେ ସକ୍ରିୟ ସଦସ୍ୟ ଥିଲେ  । ପଶ୍ଚିମ ଓଡ଼ିଶାର ପ୍ରଥମ ଓକିଲ, ସମ୍ବଲପୁରର ଭାଷା ଆନ୍ଦୋଳନର ମୁଖ୍ୟ ସୂତ୍ରଧର, ସମ୍ବଲପୁର ମୁନିସିପାଲିଟିର ପ୍ରଥମ ନିର୍ବାଚିତ ଅଧ୍ୟକ୍ଷ, ମହାନ ସ୍ୱାଧୀନତା ସଂଗ୍ରାମୀ ତଥା ଜଣେ ସମାଜ ସଂସ୍କାରକ ଥିଲେ । ଗାନ୍ଧୀଜୀଙ୍କର ଆଗମନ ଓ ଅସ୍ପୃଶ୍ୟତା ନିବାରଣ ଆନ୍ଦୋଳନ ଅସ୍ପୃଶ୍ୟତା ନିବାରଣ ଆନ୍ଦୋଳନର ଅନ୍ୟତମ ପ୍ରଧାନ ପରିଚୟ ଥିଲେ ଚନ୍ଦ୍ରଶେଖର । ସେ ମହାତ୍ମା ଗାନ୍ଧୀଙ୍କ ଆଗରୁ ଅସ୍ପୃଶ୍ୟତା ବିରୋଧରେ ଲଢ଼େଇ ଆରମ୍ଭ କରିଥିଲେ । ଅସ୍ପୃଶ୍ୟତା ବିରୋଧରେ ଗଣଆନ୍ଦୋଳନ ଡାକରା ଦେଇଥିଲେ । ଏକ ହରିଜନ ଆଶ୍ରମ ମଧ୍ୟ ପ୍ରତିଷ୍ଠା କରିଥିଲେ । ସେ ବ୍ରାହ୍ମଣବାଦର ବିରୋଧୀ ଥିଲେ ଓ ସେଥିପାଇଁ ତାଙ୍କୁ ଏକଦା ଦଣ୍ଡିତ ହେବାକୁ ମଧ୍ୟ ପଡ଼ିଥିଲା ।କିନ୍ତୁ ତାଙ୍କ ଚିନ୍ତାଧାରା ନିଜ ସମୟଠାରୁ ବହୁ ଆଗରେ ଥିଲା । ନିର୍ଭୀକତା ସ୍ପଷ୍ଟବାଦିତା, ସଚ୍ଚୋଟତା ଚନ୍ଦ୍ରଶେଖରଙ୍କ ଆଦର୍ଶ ଥିଲା । କଂଗ୍ରେସ ପ୍ରତିଷ୍ଠା ଓଡ଼ିଶାରେ କଂଗ୍ରେସର ପ୍ରତିଷ୍ଠା ତାଙ୍କ ଦିଗଦର୍ଶନରେ ହୋଇଥିଲା । ସମ୍ବଲପୁରରେ ଆଞ୍ଚଳିକ ସ୍ତରର ସ୍ୱାଧୀନତା ସଂଗ୍ରାମ କାର୍ଯ୍ୟକଳାପକୁ ସେ ଜାତୀୟ କଂଗ୍ରେସ ସହ ମିଶ୍ରଣ କରିଥିଲେ । ୧୯୨୮ରେ ମହାତ୍ମା ଗାନ୍ଧୀଙ୍କ ଓଡ଼ିଶା ପ୍ରଥମ ଗସ୍ତ ଅବସରରେ ଚନ୍ଦ୍ରଶେଖର ବେହେରାଙ୍କ ଘରେ ଅବସ୍ଥାନ କରିଥିଲେ । ଭାଷା ଭିତ୍ତିକ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ଭାଷା ଭିତ୍ତିକ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ତଥା ଓଡ଼ିଶାରେ ସମ୍ବଲପୁରର ମିଶ୍ରଣରେ ଗୁରୁତ୍ୱପୂର୍ଣ୍ଣ ଭୂମିକା ତୁଲାଇଥିଲେ । ସେ ଉତ୍କଳ ସମ୍ମିଳନୀର ଜଣେ ନେତା ଥିଲେ । ସମ୍ବଲପୁରରେ ହିନ୍ଦୀ ଭାଷା ପ୍ରଚଳନ ପାଇଁ ହୋଇଥିବା ଉଦ୍ୟମ ବିରୋଧରେ ସେ ପ୍ରଥମେ ସ୍ୱର ଉତ୍ତୋଳନ କରିଥିଲେ । ବିଭିନ୍ନ ପ୍ରଦେଶରେ ମିଶିଥିବା ଓଡ଼ିଆ ଭାଷାଭାଷୀ ଅଞ୍ଚଳକୁ ଏକତ୍ର କରି ସ୍ୱତନ୍ତ୍ର ଓଡ଼ିଶା ଗଠନ ପାଇଁ ହୋଇଥିବା ସଂଗ୍ରାମରେ ସେ ଜଣେ ଆଗ ଧାଡ଼ିର ସଦସ୍ୟ ଥିଲେ । ସମ୍ବଲପୁର ଜିଲ୍ଲା ଓକିଲ ସଙ୍ଘ ପ୍ରତିଷ୍ଠା ସମ୍ବଲପୁରର ମୁନିସିପାଲିଟିର ନଗରପାଳ  (ଚେୟାରମ୍ୟାନ) ଭାବେ ଗୁରୁଦାୟିତ୍ୱ ତୁଲାଇଥିଲେ  । ସେ ଜଣେ ଦକ୍ଷ ଓକିଲ ଥିଲେ । ସମ୍ବଲପୁର ଅଞ୍ଚଳର ପ୍ରଥମ ଓକିଲ ଭାବେ ୧୯୦୧ ମସିହା ସେପ୍ଟେମ୍ବର ୨୩ ତାରିଖରେ କାର୍ଯାରମ୍ଭ କରିଥିଲେ ।୧୯୦୮ ଡିସେମ୍ବର ୨୩ ତାରିଖରେ ଚନ୍ଦ୍ରଶେଖରଙ୍କ ନେତୃତ୍ୱରେ ସମ୍ବଲପୁର ଜିଲ୍ଲା ଓକିଲ ସଙ୍ଘ ଗଠିତ ହୋଇଥିଲା । ଶିକ୍ଷା ପ୍ରସାର ଗୋପବନ୍ଧୁଙ୍କ ସତ୍ୟବାଦୀ ବନବିଦ୍ୟାଳୟ ସ୍ଥାପନା ସମସାମୟିକ ସେ ସମ୍ବଲପୁରରେ ନାସନାଲ ସ୍କୁଲ ଅଫ ସମ୍ବଲପୁର ପ୍ରତିଷ୍ଠା କରିଥିଲେ ।
ବିଜୟା ଚକ୍ରବର୍ତ୍ତୀ  (ଜନ୍ମ: ୭ ଅକ୍ଟୋବର ୧୯୩୯), ଭାରତୀୟ ଜନତା ପାର୍ଟିର ଜଣେ ଭାରତୀୟ ରାଜନେତା ଅଟନ୍ତି  । ସେ ୨୦୦୯ରୁ ୨୦୧୯ ମସିହା ପର୍ଯ୍ୟନ୍ତ ଏବଂ ୧୯୯୯ରୁ ୨୦୦୪ ମସିହା ପର୍ଯ୍ୟନ୍ତ ଗୁଆହାଟିରୁ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଥିଲେ । ସେ ୧୯୯୯ରୁ ୨୦୦୪ ମସିହା ପର୍ଯ୍ୟନ୍ତ ରାଜ୍ୟ ଜଳ ସମ୍ପଦ ମନ୍ତ୍ରୀ ଥିଲେ । ସେ ୧୯୮୬ରୁ ୧୯୯୨ ପର୍ଯ୍ୟନ୍ତ  "ଆସୋମ ଗଣ ପରିଷଦ" ର ସଦସ୍ୟ ଭାବରେ ରାଜ୍ୟସଭାର ସଦସ୍ୟ ମଧ୍ୟ ଥିଲେ । ସେ ଭାରତୀୟ ଜନତା ଦଳର ପ୍ରଥମ ସଦସ୍ୟ ଥିଲେ । ତାଙ୍କୁ ୨୦୨୧ ମସିହାରେ ଭାରତର ଚତୁର୍ଥ ସର୍ବୋଚ୍ଚ ନାଗରିକ ପୁରସ୍କାର ପଦ୍ମଶ୍ରୀ ପ୍ରଦାନ କରାଯାଇଥିଲା । ପୃଷ୍ଠଭୂମି ବିଜୋୟା ଜନତା ପାର୍ଟିରେ ନିଜର ରାଜନୈତିକ କ୍ୟାରିୟର ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ଆଞ୍ଚଳିକ ଆସୋମ ଗଣ ପରିଷଦରେ ଯୋଗ ଦେଇଥିଲେ ଏବଂ ୧୯୮୬ରୁ ୧୯୯୨ ପର୍ଯ୍ୟନ୍ତ ରାଜ୍ୟସଭାରେ କାର୍ଯ୍ୟ କରିଥିଲେ । ରାଜ୍ୟସଭାରେ ତାଙ୍କର କାର୍ଯ୍ୟକାଳ ଶେଷ ହେବାପରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ୧୩ତମ ଲୋକ ସଭାରେ ଗୁଆହାଟିର ପ୍ରତିନିଧିତ୍ୱ କରିଥିଲେ । ୧୯୯୯ ମସିହାରେ ପ୍ରଥମ ଥର ପାଇଁ ସେ ବିଜେପି ପାଇଁ ଏହି ଆସନ ଜିତିଥିଲେ । ଅଟଳ ବିହାରୀ ବାଜପେୟୀଙ୍କ ପ୍ରିମିୟର୍ସିପ ଅଧୀନରେ ସେ କେନ୍ଦ୍ର ଜଳ ସମ୍ପଦ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବ୍ୟକ୍ତିଗତ ଜୀବନ ଚକ୍ରବର୍ତ୍ତୀଙ୍କ ଜନ୍ମ ୭ ଅକ୍ଟୋବର ୧୯୩୯ ମସିହାରେ ଆସାମର ଜୋରହଟା ଜିଲ୍ଲା ବାଲିଗାଁ ଗ୍ରାମରେ ହୋଇଥିଲା । ସେ ଗୁଆହାଟି ବିଶ୍ୱବିଦ୍ୟାଳୟ ଏବଂ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ଶିକ୍ଷା ଗ୍ରହଣ କରିବା ସହିତ ଇଂରାଜୀ ଭାଷାରେ ଏମ.ଏ କରିଥିଲେ । ସେ ୧ ଜୁନ ୧୯୬୫ ମସିହାରେ ଜିତେନ ଚକ୍ରବର୍ତ୍ତୀଙ୍କୁ ବିବାହ କରିଥିଲେ । ତାଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ତାଙ୍କ ଝିଅ ସୁମନ ହରିପ୍ରିୟା ୨୦୧୬ ମସିହାରେ ହାଜୋ ବିଧାନ ସଭା ନିର୍ବାଚନ ମଣ୍ଡଳୀରୁ ଆସାମ ବିଧାନ ସଭା ନିର୍ବାଚନରେ  ନିର୍ବାଚିତ ହୋଇଥିଲେ । ତାଙ୍କ ପୁଅ ରଣଜିତ ଚକ୍ରବର୍ତ୍ତୀଙ୍କ ମଇ ୨୦୧୭ ମସିହାରେ ମାତ୍ର ୪୯ ବର୍ଷ ବୟସରେ ଦେହାନ୍ତ ହୋଇଥିଲ ।
ପୁରାଣାନ୍ତର ମତରେ ଅଗ୍ନିଦେବ ସପ୍ତର୍ଷିମାନଙ୍କ ଭାର୍ଯ୍ୟାମାନଙ୍କ ରୂପରେ ମୋହିତ ହେବାର ଜାଣି ପାରି ତାଙ୍କ ସ୍ତ୍ରୀ ସ୍ୱାହାଦେବୀ ଅରୁନ୍ଧତୀଙ୍କ ଛଡ଼ା ଅନ୍ୟ ଛଅ ଜଣ ଋଷିପତ୍ନୀଙ୍କ ରୂପ ଛଅଥର ଧାରଣ କରି ଅଗ୍ନିଙ୍କ ସହିତ ଛଥର ବିହାର କଲେ ଓ ଅଗ୍ନିଙ୍କ ବୀର୍ଯ୍ୟ କାଞ୍ଚନ କୁଣ୍ଡରେ ପଡ଼ିବାରୁ ସେହି ତେଜୋମୟ ରେତରୁ କାର୍ତ୍ତିକେୟ ଜନ୍ମିଲେ । ପୌରାଣିକ ପୁରାଣମତେ ମହାଦେବ ପାର୍ବତୀଙ୍କୁ ସହବାସ କରିବା ସମୟରେ ଅଗ୍ନି କପୋତରୂପ ଧାରଣ କରି ଲୁଚି ରହିଥିଲେ । ମହାଦେବଙ୍କ ରେତ ସ୍ଖଳିତ ହେବାରୁ ପାର୍ବତୀ ସେହି ଉଗ୍ରତେଜଃସମ୍ପନ୍ନ ତେଗଃକୁ ଗର୍ଭରେ ଧାରଣ କରିବାକୁ ଅସମର୍ଥ ହେବାରୁ ତାହା ଅଗ୍ନିଙ୍କ ଉପରେ ପତିତ ହେଲା । ଅଗ୍ନି ତାହା ସମ୍ଭାଳି ନ ପାରି ସ୍ୱର୍ଗଗଙ୍ଗାରେ ପକାଇଲେ । ଗଙ୍ଗା ତାହାକୁ ସମ୍ଭାଳି ନପାରି ଶରବଣରେ ପକାଇଲେ । ସେହି ସମୟରେ କୃତ୍ତିକାଦି ଛଅ ଜଣ ଋଷିପତ୍ନୀ ଗଙ୍ଗାକୁ ଗାଧୋଇବାକୁ ଆସୁ ଆସୁ ଉକ୍ତ ରେତକୁ ଦେଖି ଯତ୍ନପୂର୍ବକ ରଖିବାରୁ ସେଥିରୁ ଛଅଟି ମୁଖଯୁକ୍ତ ଗୋଟିଏ କୁମାର ଜାତ ହୋଇ ଛଅ ମାଆଙ୍କଠାରୁ ସ୍ତନ୍ୟ ପିଇଲେ । କାର୍ତ୍ତିକେୟ କୁମାରବ୍ରତଧାରୀ ଥିଲେ । ଏହାଙ୍କର ଅନ୍ୟନାମ ଗଙ୍ଗାପୁତ୍ର, ସ୍କନ୍ଧ, କୁମାର, ଶରଜନ୍ମା, କ୍ରୌଞ୍ଚଦାରଣ, ଷଣୁଖ, ଷଡ଼ାନନ, ସେନାନୀ, ତାରକଜିତ୍, ଅଗ୍ନିକୁମାର, ଅଗ୍ନିଭୁ, ଗୁହ । ଏହାଙ୍କ ବାହାନ ମୟୂର । ଏ ଶରଦ୍ୱାରା କ୍ରୌଞ୍ଚ ପର୍ବତକୁ ବିଦ୍ଧ କରିଥିଲେ । ଏ ଦେବସେନାଙ୍କ ସେନାପତି ହୋଇ ତାରକାସୁରଙ୍କୁ ଯୁଦ୍ଧରେ ବଧ କରିଥିଲେ । ବାହନ କାର୍ତ୍ତିକେୟଙ୍କର ବାହାନ ହେଉଛି ମୟୂର । ତାରକାସୁରର ବିନାଶ ପାଇଁ ତାଙ୍କୁ ଯେତେବେଳେ ବିଭିନ୍ନ ଦେବଦେବୀ ବିଭିନ୍ନ ଆୟୁଧ ଓ ଭୂଷଣ ଦାନ କରୁଥିଲେ, ସେତିକି ବେଳେ ଗରୁଡ଼ ନିଜର ପୁତ୍ର ମୟୁରଙ୍କୁ ତାଙ୍କୁ ଦାନ କରିଥିଲେ । ସେହି ଗରୁଡ଼ ପୁତ୍ର ମୟୁର ହେଲେ କାର୍ତ୍ତିକେୟଙ୍କ ବାହନ । ଅନ୍ୟ ଏକ ପୌରାଣିକ ଉପାଖ୍ୟାନ ଅନୁସାରେ, ଦକ୍ଷିଣ ଭାରତର ମୟୁରପୁର ପର୍ବତଠାରେ କାର୍ତ୍ତିକେୟ ତାରକାସୁରକୁ ବିନାଶ କରିଥିଲେ ଏବଂ ତାରକାସୁର ଏକ ମୟୂର ରୂପରେ ପୁନର୍ଜନ୍ମ ନେଇଥିଲା । ସ୍କନ୍ଧପୁରାଣର ବୀରମହେନ୍ଦ୍ର କାଣ୍ଡ ଅନୁସାରେ, ମୟୂର ଏକ ଅସୁର । ସେ କାର୍ତ୍ତିକେୟଙ୍କ ସହ ଯୁଦ୍ଧ କରିଥିଲା । ମହାଭାରତ ଆଦିପର୍ବର ୬୫ ଅଧ୍ୟାୟ ଅନୁସାରେ, ମୃତ୍ୟୁ ପରେ ମୟୂର ବିଶ୍ୱ ନାମକ ଏକ ରାଜା ରୂପେ ପୁନର୍ଜନ୍ମ ଗ୍ରହଣ କରିଥିଲା ।
ବୀର ସୁରେନ୍ଦ୍ର ସାଏ ବୈଷୟିକ ବିଶ୍ୱବିଦ୍ୟାଳୟ  , ବୁର୍ଲା ଇଞ୍ଜିନିୟରିଂ କଲେଜ ଭାବରେ ମଧ୍ୟ ଜଣାଶୁଣା । ୧୯୫୬ରେ ପ୍ରତିଷ୍ଠିତ ଏହି ଅନୁଷ୍ଠାନ ଓଡ଼ିଶାର ସର୍ବ ପୁରାତନ ଇଞ୍ଜିନିୟରିଂ କଲେଜ ଅଟେ । ୨୦୦୯ ମସିହା ଫେବୃଆରୀ ୧୨ ତାରିଖରେ ଏହି ଅନୁଷ୍ଠାନକୁ ବିଶ୍ୱବିଦ୍ୟାଳୟ ମାନ୍ୟତା ପ୍ରଦାନ ସହ ଏହାର ନାମ ପରିବର୍ତ୍ତନ କରାଯାଇଥିଲା । ଏହା ଓଡ଼ିଶାର ସମ୍ବଲପୁରର ବୁର୍ଲାଠାରେ ଅବସ୍ଥିତ । ଏହା ବିଶ୍ୱବିଦ୍ୟାଳୟ ଅନୁଦାନ ଆୟୋଗ ଦ୍ୱାରା ସ୍ୱୀକୃତିପ୍ରାପ୍ତ ସରକାରୀ ବିଶ୍ୱବିଦ୍ୟାଳୟ ଅଟେ । ୨୦୧୨ ମସିହାରେ ୟୁଜିସିର ୧୨ବି ଧାରା ଅନୁଯାୟୀ ଏହି ବିଶ୍ୱବିଦ୍ୟାଳୟ କେନ୍ଦ୍ରୀୟ ସହାୟତା ପାଇବାକୁ ଯୋଗ୍ୟ ବୋଲି ଘୋଷଣା କରାଯାଇଥିଲା । ଇତିହାସ ବୀର ସୁରେନ୍ଦ୍ର ସାଏ ବୈଷୟିକ ବିଶ୍ୱବିଦ୍ୟାଳୟ ୧୯୫୬ ମସିହାରେ ବୁର୍ଲା ଇଞ୍ଜିନିୟରିଂ କଲେଜ  (ୟୁନିଭରସିଟି କଲେଜ ଅଫ୍ ଇଞ୍ଜିନିୟରିଂ ) ନାମରେ ରାଜ୍ୟର ପ୍ରଥମ ଇଞ୍ଜିନିୟରିଂ କଲେଜ ଭାବରେ ପ୍ରତିଷ୍ଠିତ ହୋଇଥିଲା  । ସେତେବେଳେ ନିର୍ମାଣଧିନ ହୀରାକୁଦ ବନ୍ଧ ପ୍ରକଳ୍ପରେ ନିଯୁକ୍ତ ହେବାକୁ ଥିବା ଇଞ୍ଜିନିୟରମାନଙ୍କୁ ପ୍ରସ୍ତୁତ କରିବା ଏହି କଲେଜର ମୂଳ ଉଦ୍ଦେଶ୍ୟ ଥିଲା । ଦେଶର ପ୍ରଥମ ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଏହି କଲେଜ ପାଇଁ ଭିତ୍ତିପ୍ରସ୍ତର ସ୍ଥାପନ କରିଥିଲେ । ପ୍ରଥମ ବର୍ଷ ସିଭିଲ୍ ଇଞ୍ଜିନିୟରିଂ, ଇଲେକ୍ଟ୍ରିକାଲ୍ ଇଞ୍ଜିନିୟରିଂ ଏବଂ ମେକାନିକାଲ୍ ଇଞ୍ଜିନିୟରିଂ ବିଭାଗରେ ସର୍ବମୋଟ ୨୦ଜଣ ଛାତ୍ର ଥିଲେ । ପରେ ଏହି କଲେଜ ସମ୍ବଲପୁର ବିଶ୍ୱବିଦ୍ୟାଳୟର ପ୍ରଶାସନିକ ନିୟନ୍ତ୍ରଣକୁ, ଏବଂ ପରେ ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଅଧୀନକୁ ଚାଲିଯାଇଥିଲା । ୨୦୦୯ରେ ଏହା ବିଶ୍ୱବିଦ୍ୟାଳୟ ମାନ୍ୟତା ପାଇଥିଲା । ପ୍ରଚଳିତ ପାଠ୍ୟକ୍ରମ କ୍ୟାମ୍ପସ୍ ଏହି ବିଶ୍ୱବିଦ୍ୟାଳୟ ହୀରାକୁଦ ବନ୍ଧ ନିକଟରେ ଅବସ୍ଥିତ ଓ ବୁର୍ଲାରେ ପ୍ରାୟ ୩୦୦ଏକର ବିଶିଷ୍ଟ ନିଜସ୍ୱ କ୍ୟାମ୍ପସ ରହିଛି । ଅନୁଷ୍ଠାନର ଆଧୁନିକ ଭିତ୍ତିଭୂମି ରହିଛି । ବିଭିନ୍ନ ବିଭାଗର ଲାବୋରେଟୋରୀରେ ସୁବିଧା ଏବଂ କମ୍ପ୍ୟୁଟର ସେଣ୍ଟର, ଲାଇବ୍ରେରୀ, ଇଣ୍ଟରନେଟ୍ ସୁବିଧା, ଛାତ୍ର ଏବଂ ଛାତ୍ରୀମାନଙ୍କ ପାଇଁ ପୃଥକ ହଷ୍ଟେଲ, ସମ୍ମିଳନୀ କଷ, ମନୋରଞ୍ଜନର ସୁବିଧା ଆଦି ଏଠାରେ ଉପଲବ୍ଧ ଅଛି । ସର୍ବଭାରତୀୟ ର‍୍ୟାଙ୍କିଂ ୨୦୨୦ ମସିହାରେ ନ୍ୟାସନାଲ ଇନଷ୍ଟିଚ୍ୟୁସନାଲ ର‍୍ୟାଙ୍କିଂ ଫ୍ରେମୱାର୍କ   ଏହି ବିଶ୍ୱବିଦ୍ୟାଳୟକୁ ଇଞ୍ଜିନିୟରିଂ ବିଭାଗରେ ସର୍ବଭାରତୀୟ ସ୍ଥରରେ ୧୧୯ତମ ସ୍ଥାନ ପ୍ରଦାନ କରିଥିଲା ।
ପିଲିବାଙ୍ଗା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ହନୁମନ୍‌‌ଗଡ଼ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଲିବାଙ୍ଗା ସହରର ମୋଟ ଜନସଂଖ୍ୟା ୩୩୬୦୭ ଅଟେ । ସେଥି ମଧ୍ୟରୁ ୫୩.୨୫% ଜଣ ପରୁଷ ହୋଇଥିବା ବେଳେ ୪୬.୭୫% ଜଣ ନାରୀ ଅଟନ୍ତି । ପିଲିବାଙ୍ଗାର ସାକ୍ଷରତା ହାର ୫୭.୬୦% ଅଟେ । ଏହା ଜାତୀୟ ହାରଠାରୁ ୭.୨୪% ପ୍ରତିଶତ ଅଧିକ ଅଟେ । ସେଥିରୁ ୩୫.୦୩% ପ୍ରତିଶତ ପୁରୁଷ ଓ ୨୨.୫୮% ନାରୀ ଅଟନ୍ତି । ୧୫.୫୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଲିବାଙ୍ଗାର ସରକାରୀ ଭାଷା ଅଟେ ।
ଖଲାରୀ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଶାସ୍ତି କାହ୍ନୁ ଚରଣ ମହାନ୍ତି ଏକ ଅନବଦ୍ୟ ସୃଷ୍ଟି । ଏହାକୁ ଜୟଶ୍ରୀ ମୋହନରାଜ ତେଲୁଗୁ ଭାଷାରେ ଅନୁବାଦ କରିଥିଲେ । ଦୁର୍ଭିକ୍ଷ ଓ ମହାମାରୀ ପୃଷ୍ଠଭୂମିରେ ଉଭୟ ସାମାଜିକ ଓ ମାନବିକ ସମସ୍ୟା ଏହାର ମୁଖ୍ୟ ବିଷୟ ବସ୍ତୁ । ପ୍ରଧାନ ଚରିତ୍ର ସନେଇ- ଜଣେ ଜଣାଶୁଣା ଚାଷୀ ପୁଅ ଧୋବୀ- ଜମିଦାରଙ୍କ ଝିଅ ଚିନ୍ତେଇ ସ୍ୱାଇଁ- ଧୋବୀର ବାପା ସଂକ୍ଷିପ୍ତ ବିବରଣୀ  'ସନେଇ'  ଓ  'ଧୋବୀ'  ପିଲାଦିନର ସାଥି ଥିଲେ ଓ ପରସ୍ପରକୁ ବହୁତ ଭଲ ପାଉଥିଲେ । କିନ୍ତୁ ସେମାନଙ୍କ ବାପା-ମା ' ଓ ସାମାଜିକ ଜାତିପ୍ରଥା ସେମାନଙ୍କ ବିବାହରେ ବାଧକ ସାଜିଛନ୍ତି । ଧୋବୀ ପାଖ ଗାଁ 'ର ଜଣେ ଧନୀ ବ୍ୟକ୍ତିଙ୍କୁ ବାହା ହୋଇଯାଇଛି । କିନ୍ତୁ ଠିକ ପରେ ପରେ ନ ' ଅଙ୍କ ଦୁର୍ଭିକ୍ଷ ଓଡ଼ିଶାର ସାମାଜିକ ଶୃଙ୍ଖଳକୁ ଦୋହୋଲାଇ ଦେଇଛି । ଏହି ସମୟରେ ସନେଇ ନିଜର ସାରା ପରିବାର ହରେଇ, ଜୀବିକା ସନ୍ଧାନ ଉଦ୍ଧେଶ୍ୟରେ ଗାଁ ଛାଡି ଚାଲିଯାଇଛି । ସେପଟେ ଧୋବୀ ବିଧବା ହେଇ ବାପ ଘରକୁ ଫେରିଛି । ଶେଷରେ ଜୀର୍ଣ୍ଣ ଭିକ୍ଷୁକ ଅବସ୍ଥାରେ ଅଭାଗା ସନେଇ ଗାଁକୁ ଫେରିଛି । ଧୋବୀ ତାକୁ କିଛି ଆର୍ଥିକ ସାହାଯ୍ୟ ଓ ବ୍ୟକ୍ତିଗତ ଦେଖାଶୁଣା କରି ଥଇଥାନ କରିଛି । ସେ ଧୋବୀକୁ ବିବାହ କରିବାକୁ ଚାହିଁଛି, କିନ୍ତୁ ଧୋବୀ ମାନସିକ ଓ ସାମାଜିକ ସ୍ତରରେ ବାଧାର ସମୁଖୀନ ହୋଇ ଶେଷରେ ମନା କରିଦେଇଛି । ପ୍ରେମୀ ଯୁଗଳ ଅନେକ ଯନ୍ତ୍ରଣାରେ କାଳାତିପାତ କରିଛନ୍ତି । ଧୋବୀର ପ୍ରତ୍ୟାଖାନ ସନେଇକୁ ଏକ କ୍ରୂର ଝଟକା ଦେଇଛି ଓ ସେ ସାମାଜିକ ବ୍ୟବସ୍ଥାର ବିଦ୍ରୋହୀ ହେଇ ଉଠିଛି ଏବଂ ମୁସଲମାନ, ଖ୍ରୀଷ୍ଟିୟାନ ଆଉ ଜଣେ ଗରିବ କାମବାଲିକୁ ଆଶ୍ରୟ ଦେଇଛି । ଏହା ସମାଜ ଆଖିରେ ଓ ଖାସକରି  'ଚିନ୍ତେଇ ସ୍ୱାଇଁ'  ଆଖିରେ ଶୂଳ ପାଲଟିଛି । ସେମାନେ ସନେଇକୁ ତାର ସ୍ୱଳ୍ପ ସମ୍ପତିରୁ ବଞ୍ଚିତ କରିଛି । ଶେଷରେ ଚିନ୍ତେଇ ନିଜ ଭୁଲ ବୁଝିପାରିଛି ଓ ଝିଅର ବାହାଘର ପ୍ରସ୍ତାବ ନେଇ ଆସିଛି କିନ୍ତୁ ସେତେବେଳକୁ ସନେଇ କାମବାଲିକୁ ବାହାହେଇସାରିଛି, ଯିଏ କି ତାର ପିଲାଦିନର ଏକ ସାଙ୍ଗ ଥିଲା । ଶେଷରେ ସନେଇ ଗାଁ ଛାଡି ଚାଲିଯାଇଛି ଓ ଯିବା ପୂର୍ବରୁ ସବୁ ସମ୍ପତି ଧୋବୀ ପଇସାରେ କିଣା ଯାଇଥିଲା ବୋଲି ଲେଖିଯାଇଛି ।
ମାହିଦ୍‌ପୁର ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଉଜ୍ଜଇନ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାହିଦ୍‌ପୁର ସହରର ମୋଟ ଜନସଂଖ୍ୟା ୨୮୦୮୦ ଅଟେ । ସେଥି ମଧ୍ୟରୁ ୫୧.୫୧% ଜଣ ପରୁଷ ହୋଇଥିବା ବେଳେ ୪୮.୪୯% ଜଣ ନାରୀ ଅଟନ୍ତି । ମାହିଦ୍‌ପୁରର ସାକ୍ଷରତା ହାର ୬୧.୫୧% ଅଟେ । ଏହା ଜାତୀୟ ହାରଠାରୁ ୩.୩୩% ପ୍ରତିଶତ କମ ଅଟେ । ସେଥିରୁ ୩୬.୧୧% ପ୍ରତିଶତ ପୁରୁଷ ଓ ୨୫.୪୧% ନାରୀ ଅଟନ୍ତି । ୧୬.୮୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାହିଦ୍‌ପୁରର ସରକାରୀ ଭାଷା ଅଟେ ।
ଟେମାଜେପାମ, ଏକ ବ୍ୟବସାୟୀକ ନାମ ରେଷ୍ଟୋରିଲ, ଏକ ଔଷଧ ଯାହା ନିଦ୍ରା ସମସ୍ୟା ନିମନ୍ତେ ଦିଆଯାଏ । ଏହାର ବ୍ୟବହାର ସାଧାରଣତଃ ଦଶ ଦିନରୁ କମ୍ ହେବା ଉଚିତ୍  ଏହା ପାଟିରେ ଦିଆଯାଏ  ଏହି ଔଷଧର ପ୍ରଭାବ ସାଧାରଣତଃ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ଆଠ ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଉଦ୍‌ବେଗ, ଦ୍ୱନ୍ଦ୍ୱ ଏବଂ ମୁଣ୍ଡ ବୁଲାଇବା ଦେଖାଯାଏ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ହାଲୁସିନେସନ, ଅପବ୍ୟବ‌ହାର, ଆନାଫାଇଲକ୍‌ସିସ ଏବଂ ଆତ୍ମହତ୍ୟା ପ୍ରବଣତା ହୋଇପାରେ  ସାଧାରଣତ ଓପିଓଇଡ ସହିତ ବ୍ୟବହାର ସୁପାରିଶ କରାଯାଏ ନାହିଁ  ଯଦି ଏହାର ମାତ୍ରା ହଟାତ୍ ହ୍ରାସ କରାଯାଏ ତେବେ ପ୍ରତ୍ୟାହାର ଲକ୍ଷଣ ପ୍ରକାଶ ପାଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ବେଞ୍ଜୋଡାଏଜେପାମ ଓ ହିପନୋଟି ଓଷଧର ଟେମାଜେପାମ ହେଉଛି ଏକ ମଧ୍ୟବର୍ତ୍ତୀ କାର୍ଯ୍ୟକାରି ଓଷଧ  ଏହା ମସ୍ତିଷ୍କ ଭିତରେ ଜିଏବିଏକୁ   ପ୍ରଭାବିତ କରି କାର୍ଯ୍ୟକ୍ଷମ ହୁଏ  ଟେମାଜେପାମ ୧୯୬୨ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୬୯ ମସିହାରେ ଚିକିତ୍ସା କ୍ଷେତ୍ରକୁ ବ୍ୟବହାର ନିମନ୍ତେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା ପ୍ରାୟ ୧.୪୦ ପାଉଣ୍ଡ ଖର୍ଚ୍ଚ କରିଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧.୭୬ ଆମେରିକୀୟ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୪୨ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଚାରି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ଇବାଲିଜୁମାବ  (ଇଂରାଜୀ ଭାଷାରେ ), ଟ୍ରୋଗାରଜୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏଚ୍ଇଭି/ଏଡସ ଚିକିତ୍ସାରେ ବ୍ୟବ‌ହୃତ ହୁଏ  । ଅନ୍ୟାନ୍ୟ ଔଷଧ ସହିତ ଏହା ବ୍ୟବହୃତ ହୁଏ ଯେତେବେଳେ ମାନକ ଚିକିତ୍ସା ଫଳପ୍ରଦ ହୁଏ ନାହିଁ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ତରଳ ଝାଡ଼ା, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଅଇ, ଏବଂ ଥକାପଣ ଅନୁଭବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ରତିରକ୍ଷା ପୁନଃନିର୍ମାଣ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ଔଷଧ ଦେଲେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି୪ ସହିତ ଅନୁବନ୍ଧିତ ହୋଇ ଏଚ୍.ଆଇ.ଭି କୁ କୋଷ ଭିତରକୁ ପ୍ରବେଶ କରିବାରେ ବାଧା ଦିଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇବାଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ପ୍ରାରମ୍ଭିକ ମାତ୍ରାର ମୂଲ୍ୟ ପ୍ରାୟ ୧୩,୪୦୦ ଡଲାର ଥିଲା, ଚିକିତ୍ସା ଚାଲୁ ରହିଲେ ୨୦୨୧ ସୁଦ୍ଧା ମାସକୁ ପ୍ରାୟ ୧୧,୦୦୦ ଡଲାର ଖର୍ଚ୍ଚ ହେଉଥିଲା । ୨୦୨୧ ସୁଦ୍ଧା ବ୍ରିଟେନ ଏବଂ ୟୁରୋପରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇନଥିଲା ।
ଓଡ଼ିଶାର କଳା ଓ ସଂସ୍କୃତିର ପ୍ରଚାର, ପ୍ରସାର, ସଂରକ୍ଷଣ ଓ ଅନୁସନ୍ଧାନର ଆବଶ୍ୟକତାକୁ ଦୃଷ୍ଟିରେ ରଖି, ୧୯୯୯ ମସିହା ଜୁନ ମାସ ୯ତାରିଖରେ, ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ସ୍ଥାପନା କରାଯାଇଥିଲା । କଳା ଓ ସଂସ୍କୃତିକୁ ପ୍ରାଧାନ୍ୟ ଦେଇ ଗଠନ କରାଯାଇଥିବା ଦେଶରେ ଏହା ପ୍ରଥମ ଓ ଏକମାତ୍ର ବିଶ୍ୱବିଦ୍ୟାଳୟ । ଭୁବନେଶ୍ୱରର ମଦନପୁରଠାରେ ୪୫ ଏକର ଜମି ଉପରେ ଏହି ବିଶ୍ୱବିଦ୍ୟାଳୟର ମୁଖ୍ୟ କାମ୍ପସ ଅବସ୍ଥିତ । ଏହି ବିଶ୍ୱବିଦ୍ୟାଳୟର  ' ' ସିଟି ସେଣ୍ଟର ' '  କେନ୍ଦ୍ରଟି ବର୍ତ୍ତମାନ ଓଡ଼ିଶାର ପୁରାତନ ବିଧାନସୌଧ, ସର୍ଦାର ପଟେଲ ହଲ, ୟୁନିଟ-୨ଠାରେ କର୍ମଚଞ୍ଚଳ ରହିଛି । ଏହି ବିଶ୍ୱବିଦ୍ୟାଳୟ ସହ ୪ଟି ସରକାରୀ ଶିକ୍ଷା ଅନୁଷ୍ଠାନ ଓ ୩୮ଟି ଘରୋଇ ଶିକ୍ଷା ଅନୁଷ୍ଠାନ ଅନୁବନ୍ଧିତ ଅଛନ୍ତି । ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ତଥା ଏହାର ଅନୁବନ୍ଧିତ ଅନୁଷ୍ଠାନ ମାଧ୍ୟମରେ କଳା ଓ ସଂସ୍କୃତିର ପ୍ରାୟ ୨୨ଟି ବିଭାଗରେ ଶିକ୍ଷାଦାନ କରାଯାଇଥାଏ । ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ ଅପେକ୍ଷାକୃତ ଏକ ନୂତନ ବିଶ୍ୱବିଦ୍ୟାଳୟ ହୋଇଥିଲେ ମଧ୍ୟ, ଓଡ଼ିଶାର କଳା ଓ ସଂସ୍କୃତିର ପ୍ରଚାର ଓ ପ୍ରସାର କ୍ଷେତ୍ରରେ ବଳିଷ୍ଠ ଅବଦାନ ଦେଇପାରିଛି ।
ମମତା ଦାଶ  (ଜନ୍ମ: ୪ ଅକ୍ଟୋବର ୧୯୪୭) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ କବୀ ଓ ଅନୁବାଦକ  । କ୍ଷୁଦ୍ରଗଳ୍ପ, ଉପନ୍ୟାସ, ଅନୁବାଦ ଓ କବିତା ଆଦି ସାହିତ୍ୟର ବିଭିନ୍ନ ବିଭାଗରେ ସେ ଲେଖନୀ ଚାଳନା କରିଛନ୍ତି । ବାଲ୍ୟଜୀବନ ଓ ଶିକ୍ଷା ମମତାଙ୍କ ପିତା ଥିଲେ ଡାକ୍ତର ରାମଚନ୍ଦ୍ର ମହାପାତ୍ର ଓ ମାତା ପଙ୍କଜମାଳା । ସେମାନେ ଥିଲେ ୫ ଭଉଣୀ ଓ ୩ ଭାଇ । ଜଗତସିଂହପୁରରେ ସେ ସପ୍ତମ ଶ୍ରେଣୀ ପର୍ଯ୍ୟନ୍ତ ପାଠ ପଢ଼ିଥିଲେ । ତାପରେ କଟକର ରେଭେନ୍ସା ବାଳିକା ବିଦ୍ୟାଳୟରେ ଏକାଦଶ ଶ୍ରେଣୀ ପର୍ଯ୍ୟନ୍ତ ପଢ଼ିଥିଲେ । ପିଲାଦିନୁ ସେ ନାଚ, ଗୀତ ଓ ଅଭିନୟରେ ରୁଚି ରଖୁଥିଲେ । କବିତା ଲେଖି ସେ ମୀନାବଜାର ଆଦି ପତ୍ରିକାକୁ ପଠାଉଥିଲେ ଓ ତାହା ଛପା ଯାଉଥିଲା ।
ଭାଗିରଥୀ ସେଠୀ  (ଜନ୍ମ: ୨୭ ଜାନୁଆରୀ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ଓଡ଼ିଶା ରାଜନୀତିରେ ସେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଭାଗିରଥୀ ସେଠୀ ୧୯୫୫ ମସିହାର ଜାନୁଆରୀ ମାସ ୨୭ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୋକ ସେଠୀ । ଭାଗିରଥୀଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ଭାଗିରଥୀ ସେଠୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାଗିରଥି ସେଠୀ ପ୍ରଥମେ ଜନତା ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ  ଏହି ନିର୍ବାଚନରେ ସେ ସମୁଦାୟ ୫୧,୫୭୫ ଖଣ୍ଡ ଭୋଟ ପାଇ ପରାଜିତ ହୋଇଥିଲେ । ଏହି ନିର୍ବାଚନରେ କଂଗ୍ରେସର ଦଳର ପ୍ରାର୍ଥୀ ଜୟଦେବ ଜେନା ସମୁଦାୟ ୫୯,୫୭୨ ଖଣ୍ଡ ଭୋଟ ପାଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାଗିରଥୀ ସ୍ୱାଧୀନ ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୨,୪୪୦ ଖଣ୍ଡ ଭୋଟ ପାଇ ପରାଜିତ ହୋଇଥିଲେ । ଏହି ନିର୍ବାଚନରେ କଂଗ୍ରେସର ଦଳର ପ୍ରାର୍ଥୀ ଜୟଦେବ ଜେନା ସମୁଦାୟ ୬୯,୦୩୨ ଖଣ୍ଡ ଭୋଟ ପାଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାଗିରଥୀ ବିଜୁ ଜନତା ଦଳର ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୭୨,୭୬୫ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଜୟଦେବ ଜେନାଙ୍କୁ ୨୩,୮୦୫ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୨୦୦୯ ମସିହାରୁ ୨୦୧୪ ମସିହାଯାଏଁ କାର୍ଯ୍ୟ କରିଥିଲେ । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାଗିରଥୀ ବିଜୁ ଜନତା ଦଳର ପ୍ରାର୍ଥୀ ଭାବରେ ପୁଣିଥରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୮୯ ,୮୫୦ ଖଣ୍ଡ ଭୋଟ ପାଇ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଜୟଦେବ ଜେନାଙ୍କୁ ୪୪,୧୯୩ ଖଣ୍ଡ ଭୋଟରେ ପରାସ୍ତ କରିଥିଲେ ।
ଚିନ୍ତାମଣି ବେହେରା  (୭ ନଭେମ୍ବର ୧୯୨୭ - ୭ ମାର୍ଚ୍ଚ ୨୦୦୫) ଜଣେ ଆଧୁନିକ ଓଡ଼ିଆ କବି ଓ ସମାଲୋଚକ  । ସେ ଶିଶୁଲେଖାର ସମ୍ପାଦନା କରିବା ସହ ୧୯୮୩ରୁ ୧୯୮୫ ପର୍ଯ୍ୟନ୍ତ ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଦାୟିତ୍ୱ ତୁଲାଇଥିଲେ । ଜୀବନୀ ଚିନ୍ତାମଣି, ୧୯୨୭ମସିହାରେ ବାଲେଶ୍ୱର ଜିଲ୍ଲାର ଉଦଳା ଅନ୍ତର୍ଗତ ଜମାଡିହ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ଜଣେ ମେଧାବୀ ଛାତ୍ର ଥିଲେ । ପିତାଙ୍କର ଇଛା ଥିଲା, ଚିନ୍ତାମଣି ଡାକ୍ତର କିମ୍ବା ଆଇନଜୀବୀ ହୁଅନ୍ତୁ । ସେଥି ନିମନ୍ତେ ପୁଅକୁ ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିବା ପାଇଁ କଟକ ପଠେଇଥିଲେ । ଚିନ୍ତାମଣି କିନ୍ତୁ, ସାଙ୍ଗମାନଙ୍କ ସହ ମିଶି ବାଲେଶ୍ୱର ଚାଲି ଯାଇଥିଲେ ଓ ସେଠାର ଫକୀର ମୋହନ ମହାବିଦ୍ୟାଳୟରେ କଳା ଶ୍ରେଣୀରେ ନାମ ଲେଖାଇଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ କଳାରେ ସ୍ନାତକ ଓ କଲିକତା ବିଶ୍ୱବିଦ୍ୟାଳୟରୁ ସ୍ନାତକତ୍ତୋର ଶିକ୍ଷାଲାଭ କରିଥିଲେ । ସ୍ନାତକୋତ୍ତର ଶ୍ରେଣୀରେ ପ୍ରଥମ ହୋଇ ସେ ସ୍ୱର୍ଣ୍ଣପଦକ ଲାଭ କରିଥିଲେ । ଶିକ୍ଷାସମାପ୍ତି ପରେ, ସେ ଭଦ୍ରକ ମହାବିଦ୍ୟାଳୟ ଓ ଶାନ୍ତିନିକେତନରେ ଶିକ୍ଷାଦାନ କରିଥିଲେ । ୧୯୫୨ମସିହାରେ ସେ ଓଡ଼ିଶା ସରକାରଙ୍କ ଶିକ୍ଷାବିଭାଗରେ ଯୋଗଦେଇଥିଲେ ଓ ୧୯୮୭ରେ ସେବାନିବୃତ ହୋଇଥିଲେ ।
ଧାରେ ଆଲୁଅ ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ସମାନ୍ତରାଳ ଓଡ଼ିଆ ଚଳଚ୍ଚିତ୍ର । ମନୋରମା ଦାସଙ୍କ କାହାଣୀକୁ ନେଇ ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଭାର ସମ୍ଭାଳି ଥିଲେ ସାଗୀର ଅହମଦ । ଏହି ଚଳଚ୍ଚିତ୍ରଟି ଭାରତୀୟ ପାନୋରମାରେ ପ୍ରଦର୍ଶିତ ହୋଇ ଓଡ଼ିଆ ଚଳଚ୍ଚିତ୍ର ପାଇଁ ଆନ୍ତର୍ଜାତିକ ପରିଚିତି ଆଣିଦେଇଥିଲା । କାହାଣୀ ସାମ୍ବାଦିକ ହେମନ୍ତର ସ୍ତ୍ରୀକୁ କିଛି ଦୁର୍ବୁତ୍ତ ହତ୍ୟା କରନ୍ତି । ହେମନ୍ତର ପୁଅ ବୁଲୁ ଓ ଝିଅ ରାନୁ ଅନାଥ ହୋଇ ପଡିଶା ଘରେ ଆଶ୍ରୟ ନେଇ ନିର୍ଯାତିତ ହୁଅନ୍ତି । ଘଟଣାକ୍ରମେ ସେମାନେ ହେମନ୍ତର ବନ୍ଧୁ ଲଳିତ ଘରେ ଆଶ୍ରୟ ନିଅନ୍ତି । ଲଳିତର ସ୍ତ୍ରୀ ସୁମିତ୍ରା ଓ ବାପା ରୁଦ୍ରବାବୁଙ୍କ ସ୍ନେହ ଆଦର ପାଇ ସେମାନେ ସେହି ଘରକୁ ଆଦରି ନିଅନ୍ତି । ହେମନ୍ତ ଦିନେ ନିଜ ପିଲାମାନଙ୍କୁ ନେବା ପାଇଁ ଲଳିତ ଘରକୁ ଆସେ କିନ୍ତୁ ପିଲାମାନେ ଫେରିବାକୁ ମନା କରନ୍ତି । ହେମନ୍ତଠୁ ଲୁଚି ଦଉଡିଯିବା ସମୟରେ ପୁଅ ବୁଲୁ ପୋଖରୀରେ ବୁଡି ମରିଯାଏ । ହେମନ୍ତ ଏହି ଦୁର୍ଘଟଣା ପାଇଁ ରୁଦ୍ରବାବୁ ଓ ଲଳିତକୁ ଦାୟୀ କରେ । ଲଳିତକୁ ହତ୍ୟା କରି ସେ ପ୍ରତିଶୋଧ ନେବାକୁ ଚାହେଁ । ପରେ କିନ୍ତୁ ସେ ନିଜର ଭୁଲ ବୁଝିପାରେ ଓ ଲଳିତକୁ କ୍ଷମା ମାଗେ । ଲଳିତ ଉପରେ ଚାଲିଥିବା ପୁଲିସ କେସ ଓ ଆରୋପକୁ ନିଜ ଉପରକୁ ନେଇ ପୁଲିସ ପାଖରେ ଆତ୍ମ ସମର୍ପଣ କରେ । ଅଭିନୟ ଗୀତ ଓ ସଙ୍ଗୀତ ଇନ୍ଦ୍ରାଣୀ ମିଶ୍ର ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶରଣକୁଳ, ନୟାଗଡ଼ ଜିଲ୍ଲା ଅନ୍ତର୍ଗତ ଏକ ତହସିଲ । ଶରଣକୁଳର ଭଣ୍ଡାର ପାହାଡ଼ ପାଦଦେଶରେ ଲଡୁବାବାଙ୍କ ପୀଠ ଅବସ୍ଥିତ । ଅବସ୍ଥିତି ଏହା ଜିଲ୍ଲା ସଦର ମହକୁମା ନୟାଗଡ଼ଠାରୁ ୦୯ କି.ମି. ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୮୨.୬ କି.ମି. ଦୂରରେ ଅବସ୍ଥିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ୯୨୦ ପରିବାର ବିଶିଷ୍ଟ ଏହି ଗାଁର ମୋଟ ଜନସଂଖ୍ୟା ୩୮୫୧ । ତନ୍ମଧ୍ୟରୁ ପୁରୁଷ ସଂଖ୍ୟା ୧୯୮୬ ଏବଂ ମହିଳା ସଂଖ୍ୟା ୧୮୬୫ । ଏହି ଗ୍ରାମର ସାକ୍ଷରତା ହାର ୮୭.୫୮% ଯାହାକି ଓଡ଼ିଶାର ସାକ୍ଷରତା ହାରଠାରୁ ଅଧିକ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।